Qalampir.uz - Президент кўпроқ иш ўринлари яратишга топшириқ берди\nПрезидент кўпроқ иш ўринлари яратишга топшириқ берди\n15:29, 16.11.2018 Жамият\nДавлат раҳбари кўпроқ иш ўринлари яратиш, бунинг учун янги корхоналар ташкил этиш ва мавжудларини кенгайтириш бўйича топшириқлар берди.\nАввал хабар берганимиздек, бугун, 16 ноябрь куни Ўзбекистон Республикаси Президенти Шавкат Мирзиёев раҳбарлигида Нукус шаҳрида йиғилиш ўтказилгани ҳақила хабар берган эдик. Учрашувда Қорақалпоғистон иқтисодиётини ривожлантириш масалалари муҳокама қилинди.\nҲунармандларни ҳар томонлама қўллаб-қувватлаш бўйича кўрилган чора-тадбирлар самарасида уларнинг сони йил бошидаги 460 тадан 1 минг 480 нафарга кўпайгани таъкидланди.\n2019-2020 йилларда Қорақалпоғистонда саноат, хизмат кўрсатиш ва қишлоқ хўжалиги соҳаларини ривожлантириш бўйича 1 минг 18 та инвестиция лойиҳаси ишлаб чиқилган. Бу мақсадлар учун 11 триллион сўм, жумладан, 895 миллион доллар тўғридан-тўғри хорижий инвестициялар йўналтириш режалаштирилган.\nМасалан, келгуси йили Қораўзак туманида Жанубий Корея билан ҳамкорликда йилига 3,4 миллион тонна цемент ишлаб чиқарадиган завод қурилиши бошланади. Мўйноқ туманида балиқни консервалаш, Тахиатош туманида маккажўхорини қайта ишлаш ва қоғоз ишлаб чиқариш корхоналари ташкил этилади.\nТеглар:Иш ўринлари Шавкат Мирзиёев\nАбитуриентлар диққатига! Талаба бўлиш учун 100% кафолат берилади ёки пулингиз қайтарилади\nЭртага Ўзбекистонда ҳарорат +15 даражагача кўтарилади\nПрезидент кўрсатмаси билан хорижда кадрлар тайёрлашга кўпроқ маблағ ажратилади\n20:15, 18.12.2018 801\nМирзиёевнинг Тошкентнинг бирданига 8 туманига ташрифи кутилмоқда\n15:44, 18.12.2018 4 787\n14:42, 15.12.2018 1 052\n20:26, 14.12.2018 3 267\n19:22, 14.12.2018 4 620


Қатъий қарор керак | Azon.uz - Ахборот-таҳлилий портал\nҚатъий қарор керак\n2407 11:44 05.10.2019\nКўпинча, давлат ислоҳотлари ҳақида гап кетганда уларнинг «аста секинлик, босқичма босқичлик билангина амалга оширса бўлади» деган иддаони эшитамиз. Лекин баъзи қарорларни узил кесил қабул қилиш билан кенг кўламли ижобий самарага эришиш мумкин.\nАна шундай ислоҳот қарорларидан бирига эътиборингизни қаратамиз:\nУмумтаълим тизимини батамом марказий ва маҳаллий ҳокимият бошқаруви бўғинидан ажратиб, мактабларни ҳақиқий эгаси бўлмиш таълим ва фақат таълим жараёнларига қолдириш лозим.\nТаълим муассасаларни учтагина ижтимоий институтлар тартибга солиши керак: (1) умумтаълим вазирлиги; (2) ота-оналар жамоатчилик кенгашлари; ҳамда (3) ўқитувчиларнинг профессионал жамоатчилиги. Мана шу уч институт бир бирини ўзаро мувозанатда ушлаб турган ҳолда сифатли таълим муҳитини барпо қила олади.\nМарказий ва маҳаллий ҳокимиятлар солиқлар ҳисобидан молиялаштириш билан чекланишлари керак. Ҳокимларнинг ўқув жараёнига аралашуви, мураббийлар ва ўқувчиларни текин меҳнатга мажбурлашлари (хоҳ у пахта терими, у хоҳ тозалаш ишлари ёки сайловларда хизматчилик бўлсин) қонунчилик ёки суд ҳукми билан ман этилиши зарур.\nФикримча, ҳозирги таълим вазирида ислоҳотчи салоҳияти ва жонкуярлик руҳи мавжуд. Мактаб директорлари ва ўқитувчилар ҳоким тўраларнинг мардикорларига бўлган ҳолда қандай қилиб вазир ўзининг такомиллаштириш ташаббусларини амалга ошира олади?\nНаҳотки ҳокимлар ўзларининг бесавод, палапартиш бошқарув услубларидан пайдо бўлаётган муаммоларини бечора таълим муассасаларига юклаётганликларини кўрмаймиз? Ҳокимлар мактабларни тинч қўйсинлар энди. Ўқитувчиларга мардикордек муносабатда бўлишлик бас қилишсин. Ана ўшандагина жамиятда оммавий таълим ўз вазифасин юқори сифатда бажара олади.\nБунинг ижобий натижларини ўн йилликларда эмас, балки яқин 1 – 2 йилда сезиларли даражада кузатиш мумкин бўлади. Шунда ўқитувчилар беъмани ишларга чалғимайдилар. Ўқитувчида ўқув натижаларини текшириш, уларни таҳлил қилиш, ўқув жараёнини яхшилаш, тажриба алмашиш ва малака ошириш каби вазифалари учун вақти ва кучи пайдо бўлади. Ўқувчилар эса пухта билим олиш ва ҳаётий кўникмалар ҳосил қилиш муҳитига тўлақонли кириша оладилар.\nТизимли ислоҳотларнинг ижобий маънода инқилобий характерини қабул қилиш аллақачон вақти келган.\nтаълим Долзарб Махсус\nОТМлар имтиҳони онлайн бўлмайди\n483 19:52 08.07.2020\n603 10:07 08.07.2020\nАҚШ хорижлик талабалардан мамлакатни тарк этишларини талаб қилди\n672 16:35 07.07.2020\nУчта ОТМга янги ректор тайинланди\n664 17:00 04.07.2020\nХотин-қизларнинг олий таълим олиши қанчалар долзарб? – Имом Суннатуллоҳ Абдулбосит билан суҳбат\n1150 21:30 24.06.2020\nБу йилги тест синовлари ўтказилиш тартиби белгиланди\n775 19:02 23.06.2020


Ортга қайтманг! « Ўзбекистон Халқ Ҳаракати\n13 September 2018 - 9:04\nДиний сиёсатдаги кескин бурилиш (июл ойидан) ҳамда сўз эркинлигига қарши жиддий бир таҳдид (август-сентабир) сиёсий ҳокимиятда бирлик йўқлигини кўрсатади.\n“Кarimof – Inoyatof & CO” синдикати етиштирган ва Шавкат Мирзиёев ислоҳотларига юракдан қўшилмаган элита яқин кечмишда синовдан ўтган манфур усулларни (айниқса, мафкура соҳасида) ишга солиб, сиёсат ғилдирагини эски изга солиб олишга ҳаракат қиляпти.\nИкки-уч ой ичида юз берган ёқимсиз ўзгаришлар тепасида Президент турганига мен ишонмайман. Қанча катта гаплар айтилди! Не-не ваъдалар берилди! Халқ ишонтирилди! Энди бирданига 180 даражага ўзгариб қолиши мумкинми?! Ким ишонади бунга?!\nЙўқ! Одам бу қадар тез ва осон ўзига қарши бормайди! Эл-юрт кўзида обрўйини ўз қўли билан ва бу қадар тез тўкмайди!\nДемак, ҳокимиятнинг сиёсий йўлакларида президентимиз Шавкат Мирзиёевга қаттиқ босим ўтказиляпти, руҳини, шижоатини синдириш ва ўз йўлларига қайириб олиш мақсадида балки кимлардир эски гапларни қўзғаб шантаж ҳам қилаётгандир. Бундан бошқача тахмин хаёлга келмаяпти.\nНима бўлганда ҳам, кўзи оч, орқаси шилта кимсалар милярд-милярд дўлларлар билан ўлчанадиган манфаатларидан оппа-осон ажраб қолишни истамайди, албатта. “Очдан қоч!” деган гаплар бор. Айниқса, кўзи очдан ҳар нарсани кутса бўлади.\nХалққа суянинг, муҳтарам Президент! Шу халқ сизга ва сиз таклиф қилган йўлга овоз берди! Энг муҳими – кейинги чорак аср давомида ёруғликдан умиди тамоман узилган, юраги зада халқимиз сизга ишонди! Сизни суя бошлади!\nБардам бўлинг! Ислоҳотларда давом этинг! Орқангизда сизни сайлаган 80 фоиздан ортиқ халқингиз турибди!\n“Эскилар”нинг ҳамма маслаҳати ҳам сизнинг ва юртнинг манфаатига тўғри келавермайди. “Эскилар” эртага ўтади, аммо халқнинг меҳр-муҳаббати қолади!


"Ал Жазира" экспертлари Марокаш - Ўзбекистон ўйинида рақибларимиз кучини юқори баҳолаяпти / CHAMPIONAT.asia\n20:04Карикатура: ПСЖ енгилган ўйинда Мбаппе жароҳат олди 11 19:36Ўзбекистон U-23 - Жанубий Корея U-23. Футболчиларга қўйилган баллар 99 19:36Финалда Вьетнам билан ўйнаймиз 74 19:33Аср лойиҳаси ёхуд "Донолар водийси" 10 19:30Умид Аҳмаджонов Ўзбекистон ОТЖ футболчиларини финал йўлланмаси билан табриклади 66 19:30Трансфер. "Эвертон" футболчиси "Бёрнли"га ўтди 4 19:26Ўзбекистон U-23 - Жанубий Корея U-23 - - 4:1. ВИДЕО 43 19:25Ўзбекистон U-23 - Жанубий Корея U-23 4:1. Кореяга 12та аниқ зарба бердик (статистика) 59 19:07Карикатура: Алексис Санчес янги қўмондони билан 26 19:06ФОТОГАЛЕРЕЯ. Ўзбекистон U-23 - Жанубий Корея U-23 - 4:1 114 19:03Жанубий Кореяга ҳам 4та гол урдик! ФИНАЛ! 916 18:11Мхитарян "Арсенал"да қайси рақамда ўйнайди? 12 17:29Карикатура: Узр, Пеп! 9 17:13Нодир Қўзибоев ва Камол Жўнашев бошчилигидаги "Ифтихор" жамоаси Про-лигага чиқмоқчи 6 17:12УЕФА қарор қабул қилди. ПСЖ МФП қоидасини бузганми? 7\n"Ал Жазира" экспертлари Марокаш - Ўзбекистон ўйинида рақибларимиз кучини юқори баҳолаяпти\n21 окт 13:10\nБир йиллик обанент тўлови 300 дирҳам (220 000 сўм) бўлган "Ал Жазира" канали БААда бўлиб ўтаётган жаҳон чемпионати трансляция ҳуқуқини сотиб олган. Ҳар куни турли баҳс мунозаралар бўлаётган канал мутахассислар, "С" гуруҳига ҳам тўҳталиб ўтдилар.\n- "С" гуруҳида Панама аутсайдер, Марокаш эса фоворит. 2-ўрин учун Ўзбекистон ва Хорватия терма жамоалари кураш олиб борадилар. Бугун бўлиб ўтадиган ўйинда Марокаш навбатдаги босқич масаласини ҳал қилиш учун яхши имкониятга эга. Аммо Африканинг тўртинчи жамоасига Осиё чемпиони жиддий қаршилик кўрсатишга қодир.\nСўнгги йилларда ўзбекистонлик футболчилар ЖЧларда камида 1/4 финал йўлланмасини қўлга киритяптилар. Уларда ҳалқаро тажриба бор. Лекин легионерлардан ташкил топган Марокаш нафақат гуруҳни, балки мусобақа ғолиблигига асосий номзод. Хорватия эса бу ёшда у қадар кучли эмас.


Туркманистон билан чегараларни аниқлаш масаласи муҳокама қилинди\n29 май 2020, Тошкент вақти: 19:40\nЎзбекистон ва Туркманистон ўзаро чегараларни аниқлаш бўйича 2019 йилга мўлжалланган ҳаракатлар режасини келишиб олди.\nТашқи ишлар вазирлигининг билдиришича, бу борадаги музокаралар Туркманистоннинг Туркманобод шаҳрида 13 декабрдан 19 декабргача бўлиб ўтган. Унда чегараларни аниқлаш бўйича ҳукуматлараро комиссия аъзолари 2018 йилда қилинган ишларни хулосалаб, олиб борилган топографик-геодезик тадқиқотлар хулосаларини муҳокама қилган.\nТомонлар Ўзбекистон-Туркманистон чегарасини аниқлаш ва тасдиқлаш юзасидан меъёрий ҳужжатлар лойиҳаларини ҳам қайта ишлаб чиққанлар.\nЎзбекистон - Туркманистон чегарасининг узунлиги 1650 километрни ташкил этади. Бу ҳудуднинг қанчаси аниқлаб бўлингани тўғрисида маълумот йўқ.


Уйғурлар муаммоси билан шуғулланаётган тадқиқотчи Ўзбекистонга киритилмади\nСиёсат / Юртимизда A A A\nТадқиқотчи, ёзувчи ва уйғур тили таржимони Евгений Бунин 1 ноябрь куни Олма Отадан Тошкентга учиб келиб, аэропортдан Қозоғистонга қайтариб юборилди. Бу ҳақда у ўзининг Facebook саҳифасида маълум қилди.\nУнинг сўзларига кўра, ДХХ чегара қўшинлари ходимлари аэропортда чиқариб юбориш сабабини билмасликларини маълум қилиб, Ўзбекистон Ички ишлар вазирлигига мурожаат қилишни тавсия этишган. Бу ҳақда «Газета.uz» хабар берди,\nБундан аввал бир неча марта Ўзбекистонга ташриф буюрган Евгений Бунин «Газета.uz» саволига жавоб берар экан, тақиқни у айни вақтда олиб бораётган тадқиқот иши билан боғлади.\n«Шахсан мен бу Шинжон мавзусидаги ишларим билан боғлиқ эканига аминман — мен Шинжонда Хитой сиёсати қурбонларининг энг катта очиқ маълумотлар базаси (shahit.biz) раҳбариман. Мен тез-тез у ерда нима содир бўлаётгани ҳақида ёзаман ва воқеаларни ёритаман. 2018 йилдан бери фақат шу иш билан шуғулланаман, бундан бошқа ҳеч нарса менинг киришимга тақиққа сабаб бўлиши мумкин эмас. Мен Ўзбекистондаги қонунларни бузмаганман ва маҳаллий сиёсат билан қизиқмаганман», — дейди тадқиқотчи.\nЕвгений Буниннинг сўзларига кўра, у Ўзбекистонга шунчаки сайёҳ сифатида 2016 йил бошида, шунингдек 2018 йил август-сентябрь ойларида ташриф буюрган. Ўтган йилнинг октябрь ойида у Олма Отадан Бухорога бориб, у ерда уч-тўрт ой яшаган.\n«2019 йил март ойида Серикжан Билаш (Хитойдаги этник қозоқлар ҳуқуқларини ҳимоя қилиш бўйича фаол, „Атажурт“ ҳаракатининг етакчиси) Олма Отада ҳибсга олинган, шу сабабли у қайтиб келган. Апрель ойида АҚШдаги конференцияга Тошкентдан АҚШга парвоз қилдим. Икки ой олдин Тошкентга учиб, маҳаллий фаоллар — Анвар Назир ва бошқалар билан учрашдим ва Шинжон мавзусида эксперт сифатида ишладим. Серикжан Билаш икки-уч ой муқадда қўйиб юборилди, Олма Отада иш камроқ эди ва қиш ҳам бошланди, шунинг учун мен яна Ўзбекистонга қайтиб Бухорода яшашга қарор қилдим», — деди Евгений Бунин.\nУнинг сўзларига кўра, Ўзбекистонга охирги ташрифидан кейин ҳуқуқ-тартибот идоралари ходимлари у Бухорода бир муддат истиқомат қилган хостелга келиб, у ҳақда сўрашган.\nЕвгений Бунин Ўзбекистонга кириш тақиқланганлиги тўғрисида тушунтириш олиш учун Ташқи ишлар вазирлиги билан боғланиш ниятида эканлигини айтди.\nКиритилди: 10:06 08.11.2019. Ўқилди: 2145 марта. Фикрлар сони: 0 та.\nЎзбек халқи тўйдан тўйдими?\nТезкор! Шайхонтоҳурдаги фалокатнинг сабаби маълум қилинди


Вазирлар ва ҳокимлар Президентнинг коронавирус пандемиясига қарши (...)\nВазирлар ва ҳокимлар Президентнинг коронавирус пандемиясига қарши курашишга оид фармон ва қарорлар ижроси бўйича ҳисобот беради\nЎзбекистон Республикаси Президенти раислигида 26 май куни инвестиция масалалари муҳокамасига бағишланган видеоселектор йиғилиши аввалида мамлакатимизда коронавирус пандемиясининг мамлакат иқтисодиётига таъсирини камайтириш масалаларига алоҳида тўхталиб ўтилди, деб хабар бермоқда «Дунё» АА мухбири.\nУшбу даврда пандемиянинг иқтисодиётга таъсирини юмшатишга қаратилган 16 та ҳужжат қабул қилинди. Давлатимиз раҳбари томонидан жойларда ушбу қарорлар ижросини ташкил этиш оқсаётгани, яратилаётган шароит ва имтиёзларни фуқаролар ва тадбиркорларга манзилли етказилмаётгани танқид қилинди.\nЙиғилишда Олий Мажлис палаталари вакилларига жойларда халқ депутатлари кенгашлари билан бирга Президентнинг пандемияга оид қарорлари ва топшириқлари ижроси юзасидан парламент ва кенгашларнинг таъсирчан назоратини йўлга қўйиш вазифаси юклатилди.\n— Туман, шаҳар, вилоят ҳокимлари, вазирлар ҳар ойда бир марта Президент қарорлари ижроси бўйича брифинг ўтказиб, оммавий ахборот воситалари, парламент вакиллари ва кенг жамоатчилик олдида ҳисобот бериб борсин, — деди Шавкат Мирзиёев.\nШу ўринда таъкидлаш керакки мамлакатимизда карантин чораларини юмшатиш туфайли 19 мингдан зиёд (91 фоиз) саноат, 9 мингта (76 фоиз) қурилиш, 51 мингта (52 фоиз) хизмат кўрсатиш, 45 мингта (44 фоиз) савдо корхоналарининг фаолияти тикланди.


Мактаб-интернати хаёти — WWW.FOZK.UZ\nРубрика: Мактаб-интернати хаёти\nЖОРИЙ ЙИЛНИНГ 10-МАРТ КУНИ ФАРҒОНА ИХТИСОСЛАШТИРИЛГАН ОЛИМПИЯ ЗАХИРАЛАРИ МАКТАБ- ИНТЕРНАТИНИНГ 8″А» ВА 8 «Е» СИНФЛАРИ ЎРТАСИДА » МЎЖИЗАЛАР ОЛАМИ» НОМЛИ БИЛИМЛАР БЕЛЛАШУВИ БЎЛИБ ЎТДИ.\nБИЛИМЛАР БЕЛЛАШУВИДА ИККИ ГУРУХНИНГ ЧИҚИШЛАРИ БАРЧАНИ ЭЪТИБОРИНИ ТОРТДИ. АЙНИҚСА, КИМЁВИЙ РЕАКЦИЯЛАРНИНГ ЎТКАЗИЛИШИ ЎҚУВЧИЛАРНИНГ КИМЁ ФАНИГА БЎЛГАН ҚИЗИҚИШЛАРИНИ ОШИРДИ.\nЖОРИЙ ЙИЛНИНГ 9 МАРТ КУНИ ФАРғОНА ВИЛОЯТ ЖИСМОНИЙ ТАРБИЯ ВА СПОРТ БОШқАРМАСИ МУТАХАССИСЛАРИ ИШТИРОКИДА КАРОНАВИРУСНИНГ ОЛДИНИ ОЛИШ БўЙИЧА ПРОФИЛАКТИК СУХБАТ ўТКАЗИЛДИ.\nСухбатда спорт врачи Фарходжон Мирзарахимов маъруза қилди. Мавзуга доир видеоролик намойиш қилинди.\nФАРҒОНА ИХТИСОСЛАШТИРИЛГАН ОЛИМПИЯ ЗАХИРАЛАРИ МАКТАБ-ИНТЕРНАТИДА 8 МАРТ ХАЛҚАРО ХОТИН ҚИЗЛАР БАЙРАМИ МУНОСАБАТИ БИЛАН ТАЪЛИМ МУАССАСАСИ РАХБАРИ Э.УСМОНОВ БАРЧА АЁЛЛАРНИ БАЙРАМ БИЛАН ТАБРИКЛАДИ.\nФАРҒОНА ИХТИСОСЛАШТИРИЛГАН ОЛИМПИЯ ЗАХИРАЛАРИ МАКТАБ- ИНТЕРНАТИНИНГ ТАЭКВОНДО ВТФ, БОКС, ДЗЮДО ВА КУРАШ БЎЛИМ ЎҚУВЧИЛАРИНИНГ ВИЛОЯТ МУСИҚАЛИ ДРАМА ТЕАТРИГА ТАШРИФИ УЮШТИРИЛДИ.\n«ФУРҚАТ» СПЕКТАКЛИНИ ТОМОША ҚИЛИШ ОРҚАЛИ МУМТОЗ АДАБИЕТ ВАКИЛИ ШОИР ФУРҚАТНИНГ ХАЕТИ ВА ИЖОДИ БИЛАН ЯКИНДАН ТАНИШДИЛАР. ЎША ДАВР АКС ЭТТИРИЛГАН САХНА БЕЗАКЛАРИ, АКТЕР ВА АКТРИСАЛАРНИНГ МАХОРАТИ ХАМДА ЖОНЛИ ИЖРО ЎҚУВЧИЛАРДА КАТТА ТААССУРОТ УЙҒОТДИ.\nФАРҒОНА ИХТИСОСЛАШТИРИЛГАН ОЛИМПИЯ ЗАХИРАЛАРИ МАКТАБ-ИНТЕРНАТИДА МАТЕМАТИКА ФАНИ ЎҚИТУВЧИСИ Г. САРИМСАҚОВАНИНГ ОЧИҚ ЎҚУВ МАШҒУЛОТИДАН ЛАВХАЛАР.\nФАРҒОНА ИХТИСОСЛАШТИРИЛГАН ОЛИМПИЯ ЗАХИРАЛАРИ МАКТАБ-ИНТЕРНАТИДА 21.02.2020 КУНИ Ё. ИСМОИЛОВАНИНГ 9-Б СИНФДА МАЪНАВИЯТ СОАТИДА ЎТГАН ОЧИҚ ЎҚУВ МАШҒУЛОТИДАН ЛАВХАЛАР.\nФАРҒОНА ИХТИСОСЛАШТИРИЛГАН ОЛИМПИЯ ЗАХИРАЛАРИ МАКТАБ-ИНТЕРНАТИДА МАТЕМАТИКА ФАНИ ЎҚИТУВЧИСИ Ё. ИСМОИЛОВАНИНГ ОЧИК ЎҚУВ МАШҒУЛОТИДАН ЛАВХАЛАР\nФАРҒОНА ИХТИСОСЛАШТИРИЛГАН ОЛИМПИЯ ЗАХИРАЛАРИ МАКТАБ-ИНТЕРНАТИДА ФАН ОЙЛИГИ ДОИРАСИДА ЎТКАЗИЛГАН ҚИЗИҚАРЛИ ВИКТОРИНАДАН ЛАВХАЛАР.


Янги йил совғаси – порами?!\nДавлат хизмати ишлари ҳамда уюшган жиноятчиликка қарши ҳаракатлар агентлиги Янги йил байрами арафасида давлат хизматчиларига совға таклиф қилмаслик борасида махсус ахборот тарқатди.\n– Янги йил арафасида давлат хизматчиларига кўрсатган хизматлари, ёрдамлари учун одатдагидек миннатдорчилик билдириб, совға-салом ҳадя этишдан бош тортишга чақирамиз. Мабодо берилган совғанинг қиймати икки ойлик ҳисоб кўрсаткичи (4810 тенге)дан зиёд бўлса, у ҳолда совға берувчи шахс жиноий жавобгарликка тортилади. Давлат хизматчиси бажарган иши ва вазифасини, бурчини адо этгани учун ой сайин маош олади, – дейилади агентликнинг Фейсбукдаги маълумотида.\nҚонунда давлат олдидаги мажбуриятларини, вазифаларини адо этишга ваколатли шахсларга ва уларга тенглаштирилган амалдорларга – мактаб директорлари, болалар боғчалари мудирлари, касалхона ва поликлиника бош врачлари ҳамда бошқаларга қонунга хилоф равишда моддий мукофот, совғалар, имтиёзлар бериш ёки хизмат кўрсатиш (агар бу ҳолатларда жиноий жазога лойиқ иш ҳаракатлар бўлмаса) – 200 ойлик ҳисоб кўрсаткичи миқдорида жарима солиниши айтилган.\nЛавозимдор шахсга – амалдорга бир қути конфет ёки қандолат маҳсулоти бериб, жиноий жазога мубтало бўлганлар ҳам йўқ эмас экан. Петропавл шаҳрининг турғуни давлат даромадлари департаментининг бош мутахассисига баҳоси 600 тенгелик “Rafaello” конфетини ноқонуний равишда ҳадя қилгани учун ихтисослаштирилган маъмурий шаҳар судининг ҳукми билан 200 ОҲК (481 000 тенге) жарима тўлашга мажбур бўлган.\nИккинчи фуқаро, статистика департаментининг икки нафар ходимига декабрь байрамлари арафасида ҳар бирига қиймати уч минг тенгедан ошмайдиган “Молочная леди” ҳамда “Тёмный Ларри” тортларини совға қилгани учун 481 000 тенге жарима тўлаган.\nАна шунақа, шундай экан, қош қўяман деб, кўз чиқармайлик, азизлар. Яъни, яхшилик қиламан деб, ўқитувчи-устознинг, дардингизни олаётган оқ халат соҳибларининг ҳам юзини шувут қилманг, ўзингиз ҳам ноқулай вазиятга тушиб қолишдан сақланинг. Қонунга хилоф иш тутиб, виждон азобига мубтало бўлманг. Ўқитувчилар, шифокорлар давлат хизматчилари эмас, фуқаровий хизматчилар ҳисобланади, уларнинг қонун олдидаги жавобгарлиги ўзгачароқ, ОҲК кўлами ҳам беш ойликкача – интизомий жазо (12.025 тенге), мабодо совға қиймати беш ОҲКдан юқори бўлса, жиноий жазога тортилади.\nКимдандир қимматбаҳо совға олган бўлсангиз, етти кун мобайнида Молия вазирлигининг давлат мулки ва хусусийлаштириш қўмитасига қарашли Қозоғистоннинг ҳар бир вилоятида мавжуд ҳудудий департаментларининг махсус жамғармасига топширишингиз жоиз.\nАкс ҳолда, берганнинг “шўрига шўрва тўкилиши”, олганнинг “ҳолига маймунлар йиғлаши”, уввос солиши эҳтимолдан ҳоли эмас.\nНима бўлганда ҳам кириб келаётган 2019 йилда барчамиз “сутдан оқ, сувдан тоза” бўлиш бахтига мушарраф бўлайлик.\nМурод АБУБАКИР, журналист, 2018-12-29, 10:36 264\nИнспекциянинг ваколати кенгайди 41\nЮк машиналари қатъий текширилмоқда 12\nҲайдовчилар учун фойдали маслаҳатлар 146\nАсоссиз маълумотларни тарқатманг! 102\nДилмурод салафийликдан бош тортдими? 185\nЧорак асрлик жазо 81\nНафақа деб оила бузилмасин 108\nЖозибадор ваъдалар 104


Қарзни бошқа валютада қайтариш ҳақида\nBy Муҳаммад Ҳабибуллоҳ on 09/03/2015 14 ҚАРЗ 17 САВДО-СОТИҚ ФАТВОЛАР\nМен 2 йил аввал бир танишимдан 1000 доллар қарз олган эдим. Қарзни қайтаришда сўм билан қайтарсам бўладими?\nАслида қарз қайси валютада олинган бўлса, шу валютада қайтарилиши керак. Бироқ томонлар розилиги билан қарзни бошқа валютада қайтариш ҳам жоиз. Лекин уни бошқа валютага алмаштириш қарз олинган кундаги курс билан эмас, балки қарз қайтарилаёган кунги курс билан ҳисобланиши шарт.\nҚарзни бошқа валютада қайтаришнинг уч хил ножоиз кўриниши бор:\n1. Қарз олинган вақтда икки томон келишиб, қарзни бошқа валютада ҳисоблаб қўйиши ҳаромдир. Чунки бу нақд валютани насия валютага алмаштириш демакдир. Бу эса насия рибонинг кўринишларидан бири саналади. Негаки, бир валютани бошқа валютага алмаштириш жараёни қўлма-қўл амалга ошиши шарт. Расулуллоҳ саллаллоҳу алайҳи ва саллам: “Тиллани тиллага, кумушни кумушга тенгма-тенг ва қўлма-қўл алмаштиринглар. Агар тури бошқа-бошқа бўлса, унда қўлма-қўл бўлиш шарти билан хоҳлаганларингдек алмаштираверинглар”, деганлар (Муслим Убода ибн Сомит разияллоҳу анҳудан ривоят қилган). Ҳозирги валюталар тилла ва кумуш ўрнида туради ва уларнинг ҳукми тилла-кумушнинг ҳукми билан бир хил.\n2. Қарз олиш вақтида томонлар уни бошқа валютага ҳисоблаб қўмайдилар-у, лекин қарзни қайтариш вақтида қарз олинган кундаги курс бўйича бошқа валютада қайтарилади. Бу ҳам ҳаромдир. Чунки мазмун жиҳатидан бунинг олдингисидан ҳеч ҳам фарқи йўқ. Уламолар бу кўринишнинг ҳаром эканига қуйидаги машҳур ҳадисни далил қилишган: Абдуллоҳ ибн Умар разияллоҳу анҳумо айтади: “Мен туяларни (насияга) динорга сотиб, пулини олишимда эса (динорга тенг бўлган) дирҳам ёки динор олаверардим. Бу ҳақда Расулуллоҳ саллаллоҳу алайҳи ва салламдан сўраганимда, у киши: “Пулни олиш кунидаги нархда олсанг бўлаверади. Фақат ораларингда (дирҳамга айлантирилган) маълум бир миқдор пул (насия) қолмаса бўлди” – дедилар”. Бу ҳадисни Нававий, Аҳмад Шокир каби баъзи уламолар саҳиҳ дейишган. Ибн Ҳажар, Албоний ва бошқа олимлар саҳиҳ десалар-да, лекин унинг марфуъ ҳадис эмас, балки мавқуф ҳадис, яъни Ибн Умар разияллоҳу анҳунинг сўзи эканини айтишган. Қарзни мазкур кўринишда қайтариш ҳаромлигига яна бир далил шуки, агар сиз қарз қайтарилаётган кундаги нархдан баланд нархда олсангиз, жавобгарлиги сизнинг зиммангизда бўлмаган пулдан фойда қилган бўласиз. Расулуллоҳ саллаллоҳу алайҳи ва саллам киши жавобгарлиги ўз зиммасида бўлмаган нарсадан фойда қилишидан қайтарганлар (Сунан соҳиблари саҳиҳ санад билан ривоят қилган).\n3. Томонлар қарзни қайтариш вақтида ўша кунги нарх билан бошқа валютада қайтаришга келишишади. Бироқ қарзнинг ҳаммаси берилмайди. Масалан, биров минг доллар қарз олган бўлса, қарзни қайтариш вақтида уни ўша кунги курс бўйича сўмда 2 500 000 қилиб қайтаришга келишишади ва шундан 2 000 000 сўмини бериб, қолган 500 000 қарздорнинг зиммасида қолади. Бу жоиз эмас. Чунки юқорида айтиб ўтганимиздек, валюталар бир-бирига алмаштирилганда қўлма-қўл бўлиши талаб қилинади. Хаттобий раҳимаҳуллоҳ юқоридаги Ибн Умар разияллоҳу анҳумонинг ҳадисини шарҳлар экан: “Ўрталарида (дирҳамга ҳисобланган) маълум миқдор пул қолмаслиги шарт қилинди. Чунки дирҳамни динорга ҳисоблаб олиш пул алмаштириш ҳисобланади. Пул алмаштириш қўлма-қўл бўлмаса дуруст бўлмайди” – дейди (“Авнул-маъбуд” китобидан).\nШунингдек, қарз бўлиб-бўлиб бериладиган бўлса ва ҳар сафар бир миқдор берилганида қарзнинг шу миқдори ўша кунги курс бўйича ҳисобланиб бошқа валютада қайтарилса, зарари йўқ. Чунки бу ҳолатда қарзнинг қайтарилган миқдори билан унинг эвазига берилган бошқа валюта қўлма-қўл алмаштирилган ҳисобланади, валлоҳу аълам.\nAvvalgi maqolaАллоҳнинг мадади қачон?!\nKeyingi maqola Биринчи қоида: (1) тарбия маданияти нима?


ЎзА - Навоий шаҳрида Алишер Навоий ижодига бағишланган халқаро анжуман ўтказилди\nНавоий шаҳрида Алишер Навоий ижодига бағишланган халқаро анжуман ўтказилди\n13.02.2017 16:38 Чоп этиш версияси\nНавоий шаҳрида “Алишер Навоий ижодий меросининг умумбашарият маънавий-маърифий тараққиётидаги ўрни” мавзуида халқаро илмий конференция ўтказилди.\nЎзбекистон Ёзувчилар уюшмаси, Ўзбекистон Республикаси Олий ва ўрта махсус, Халқ талими вазирликлари, Алишер Навоий номидаги Тошкент давлат ўзбек тили ва адабиёти университети, Республика Маънавият тарғибот маркази вилоят бўлими, вилоят ҳокимлиги ҳамкорлигида ташкил этилган анжуманда Венгрия, Озарбайжон, Қозоғистон давлатларидан таниқли навоийшунос олимлар, ёш тадқиқотчилар ҳамда талабалар иштирок этди.\nАнжуманда Ўзбекистон Ёзувчилар уюшмаси раиси М.Аҳмедов ва бошқалар истиқлолнинг дастлабки йилларидан миллий ўзлигимизни англаш йўлида буюк аждодлар номини тиклаш, уларнинг нодир маънавий меросини асраб-авайлашга алоҳида эътибор қаратилаётганини таъкидлади.\n– Ўзбек, туркман, қозоқ, қирғиз, озарбайжон бир оиладек яшаб келаётган иноқ халқлардир, – дейди Озарбайжон Фанлар академияси Низомий номидаги адабиёт институтининг Озарбайжон – Туркманистон – Ўзбекистон адабий алоқалар шўъбаси мудири Алмаз Увли. – Бу Навоийнинг эзгулик, муҳаббат, дўстлик, адолат, тинчлик каби гўзал фазилатлар, маънавий-ахлоқий қадриятлар тўғрисидаги қимматли ғоялари билан узвий боғлиқдир. Шоир номи билан аталувчи Навоий вилоятида бундай йирик анжуманнинг ўтказилиши буюк сўз санъаткорига бўлган чексиз ҳурмат белгисидир. Буюк мутафаккир ижоди биз, авлодлар учун улкан маънавий бойлик бўлиб, уни биргаликда ўрганмоқ, теран анламоқ ҳар биримиз учун шарафдир.\nВилоят марказида қад ростлаган буюк мутафаккирнинг муаззам ҳайкали атрофи доим ёшлар билан гавжум. Хиёбонга туташ муҳташам Ёшлар маркази шижоатли ёшларнинг зиё масканидир. Бу ерда фаолият кўрсатаётган 15 дан ортиқ фан, спорт, санъат тўгаракларида кўплаб истеъдод эгаларини учратиш мумкин.\nШаҳардаги Алишер Навоий номидаги марказий маданият ва истироҳат боғи буткул янгича қиёфага кирди. Бу ерда мусиқали рангли фавворалар ўрнатилди, ёзги саҳна, 22 аттракцион, кураш майдони, савдо нуқталари барпо этилди. Алишер Навоий ҳайкали атрофига манзарали дарахтлар экилиб, кўркам кўринишга келтирилди. Қарийб 4 гектар майдонда ободонлаштириш ва кўкаламзорлаштириш ишлари олиб борилди. Бундай янгиланиш ва улкан эътибор Навоий сиймосига қаратилаётган ҳурмат рамзидир.\nНавоий шаҳридаги “Фарҳод” ва “Ширин” маданият саройлари маданият ва маърифат масканига айланган. Ҳар икки масканда ёшлар санъат турлари билан мунтазам шуғулланиши учун барча шароит яратилган. “Фарҳод” маданият саройининг нодир адабиётларга бой кутубхонаси ўқувчилар билан гавжум.\n– Бугунги конференция чин маънода ноёб қадриятларни қайта тиклаш ва яна бир бор эътироф этишда муҳим омил бўлди, – дейди Қозоғистон миллий университети профессори Азамат Акбаров. – Буюк Алишер Навоийнинг XV асрда жорий этилган “устоз-шогирд” анъанасининг кенг таҳлил этилиб, бугунги кунда Ғарб давлатларининг нуфузли олий таълим муассасаларида таълимга интеграция қилиниши ушбу таълим масканларининг янада юқори поғоналарга эришишига хизмат қилмоқда. Конференцияда “устоз-шогирд” масаласига бағишланган маърузамда XXI асрда Ғарб университетлари ҳамда XV асрдаги Навоий мактабининг қиёсий таҳлилини очиб беришга ҳаракат қилдим.\nАнжуманда иштирокчилар шўъбаларга бўлиниб, Навоий ижодини ўрганишда эришилган ютуқлар ва ечимини кутаётган масалалар хусусида мунозаралар ўтказди. Буюк мутафаккир асарларини дунё тилларига таржима қилиш, замонавий ўқувчига етказиш борасидаги илмий изланишлар самараси таҳлил этилди.\nКонференцияда Алишер Навоийнинг ҳаёти ва ижодига оид кўргазма ташкил этилиб, “Фарҳод” маданият саройида мамлакатимизнинг таниқли актёр ва санъаткорлари томонидан саҳна кўриниши ижро этилди, шоир ғазалларидан намуналар ўқилди.


МДҲ ижтимоий портлашдан огоҳлантиради\nПостсовет ҳудудларидаги авторитар режимлар халқ орасида мавжуд ҳар қандай норозиликни бостиришнинг ягона йўли деб кучни¸ хусусан ҳарбий кучни биладилар.\nҒарб давлатлари иқтисодий инқироз сабаб таранглашган ижтимоий кескинликни сиëсий-иқтисодий усуллар билан ҳал қилишга уринаëтган бўлса¸ МДҲ аъзолари бу йўлда ўз хавфсизлик кучларини сафарбар қилмоқдалар.\n25 март куни Подмосковьедаги Россия Федерал хавфсизлик хизматиобъектларидан бирида МДҲ га аъзо давлатлар терроризмга қарши кураш марказлари раҳбарлари учрашиб, ёпиқ эшиклар ортида эҳтимолий таҳдидга қарши кўрилажак чораларни муҳокама этдилар.\nУшбу йиғилишда МДҲ аксилтеррор маркази раҳбари¸ милиция генерали Андрей Новиков иқтисодий инқироз ижтимоий инқирозга айланиши мумкинлигини таъкидлай туриб¸ Россияда ишсиз қолган меҳнат мухожирларининг ватанга қайтиши минтақа хавфсизлигига жиддий таҳдид солаётганини айтган.\nМосквадаги МДҲ аксилтеррор маркази расмий вакили Алексей Кутилин террорчи ва экстремистик ташкилотларнинг иқтисодий муаммолардан фойдаланиб қолишга ҳаракат қилишини айтади.\n- Сўнгги вақтларда Россиядан кўплаб меҳнат муҳожирлари Марказий Осиёга қайтиб кетди. Асосан ишга лаёқатли ёшлардан таркиб топган мигрантлар бу ерда пул ишлаб яқинларига жўнатишарди.\nЭнди жаҳон иқтисодий бўҳрони сабабли уларнинг кўпчилиги ўз юртларига қайтиб кетди ва ишсизлар армиясига қўшилди. Бу борада пайдо бўлаётган хавотир шуки, уларни энди террорчи ва экстремистик ташкилотлар ўз сафига тортиши мумкин¸ дейди Алексей Кутилин.\nМахсус хизматлар раҳбарларининг ушбу учрашувида терроризм ва экстремизм таҳдидининг ортишига қарши чоралар ҳам муҳокама этилганини маълум қилар экан, Кутилин бу сўзлашувлар тафсилотларига ортиқча тўхталишни истамади.\n- Бу ҳақда гаплашган бўлсак ҳам¸ тўғри тушунинг¸ бу ёпиқ мавзудир. Бу чоралар ёпиқ эшиклар ортида муҳокама этилди. Мен биз муҳокама этган ушбу аниқ нарсалар ҳақда гапиришга ҳақли эмасман¸ деди МДҲ аксилтеррор маркази расмийси Кутилин.\nУнга кўра, махсус хизматлар раҳбарларининг Москвадаги учрашувида Ўзбекистон Миллий хавфсизлик хизматининг “Бургут” бригадаси командирининг биринчи ўринбосари Бахтиёр Соатов ҳам иштирок этган.\nАйрим хабарларга кўра, ушбу бригада ҳам 2005 йил Андижондаги ғалаённи бостиришда иштирок этган.\nМинглаб меҳнат муҳожирларининг Ўзбекистонга қайтиши мамлакатда ижтимоий вазиятни таранглаштириши ҳақда қатор таҳлилчилар кўпдан гапириб келмоқдалар.\nАйни пайтда¸ халқаро инсон ҳуқуқлари ташкилотларига кўра, мамлакатда ëмонлашаëтган иқтисодий вазиятдан норозиликни бостириш учун террорчилик ва экстремизм важлари ишга солинади.\nМустақил таҳлилчи Камолиддин Раббимов фикрича, Россиядан келаётган мужда Ўзбекистон мисолида норозилигини озгина бўлсада намоëн этувчиларга нисбатан гатаъқибларнинг ортишини англатади.\n- Иккита омилни ажратиб кўрсатиш мумкин. Биринчиси¸ бу инстинктив фикрлаш. Яъни мана шу терроризм билан курашадиган ташкилот ўзининг аҳамиятини ўзи учун ҳис қилиш учун терроризм муаммосини бўрттириб кўрсатишга ҳаракат қилади. Шу орқали ўзининг фаолиятини ва мавжудлигини асослашга ҳаракат қилади. Бу¸ назаримда қонуният.\nИккинчиси¸ Марказий Осиë мусулмон давлатлари¸ айниқса Ўзбекистон учун яқинлашишга ҳаракат қилиш ҳам эҳтимолдан холи эмас. Чунки Ўзбекистондаги сиëсий тизим айнан терроризм ва экстремизмга қарши курашиш орқали¸ яъни шуни баҳона қилган ҳолда сиëсий режимни эффектив назорат қилишга ҳаракат қилиб келаяпти ва бунинг уддасидан чиқаяпти¸ дейди Камолиддин Раббимов.\nШундай қилиб Ғарбда иқтисодий бўҳрон оқибатларини олдини олиш учун ижтимоий ҳимоя кучайтирилаётган ва компанияларга ёрдам маблағлари берилаётгана бир пайтда, постсовет ҳудудида иқтисодий бўҳрон оқибатларини бартараф этиш учун хавфсизлик хизматлари сафарбар этилмоқда. Камолиддин Раббимов мана шу икки хил ёндошув сабабларига ҳам тўхталади.\n- Нима қилади? Мана бу режимларда ресурс йўқ. Мана Ғарбда ҳам жуда танг ҳолат¸ лекин Ғарбда одамлар тушунадики¸ сиëсий ҳокимият бу жамиятнинг маҳсули. Авторитар жамиятларда ундай эмас. Авторитар жамиятларда ҳокимият ва халқ ўртасида конфронтация кучли.\nҲокимият алоҳида бир инстанция¸ жамият алоҳида бир инстанция. Уларнинг орасида қарама -қаршилик бор. Улар бир -бирининг манфаатларини бир- бирига қарши курашиш орқали қондиради. Ўртадаги боғлиқлик кам.\nШунинг учун авторитар ҳукуматлар жамиятни бор ресурслар орқали бошқариб туришга ҳаракат қилади. Яъни “сабр қилиб туринглар¸ биз барча муаммони ҳал қилишга ҳаракат қиламиз” дейди.\nЯъни фақатгина сабрни таклиф қилади. Кимки сабр қилмаса¸ уни жазолашга ҳаракат қилади холос¸ дейди таҳлилчи Камолиддин Раббимов.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ижарада яшовчи қиз\t16:10, 22 август 2016\t“Юрагимда сақлаганларим...” Ушбу саҳифага дарди, кечинмаларини қалби тўрида сақлаб юрганлар тез-тез мурожаат қилади. Кимдир шахсини очиқ-ойдин, бемалол айтаверади, баъзилар эса исм-шарифи тугул дилидагиларни ҳам минг истиҳола билан гапиради. Бу сафар қўнғироқ қилган мухлисимиз ҳам кимлигини сир тутди...\n— Илтимос, “Кимсиз?”, “Қаердансиз?” дея савол берманг. Шунчаки эшитинг. Гапларим ёдингизда қолса, қоғозга тутишинг. Мабодо эслаб қола олмасангиз, ёзмасангиз ҳам майли. Эшитганингизнинг ўзи ҳам, дилимдагиларни ташқарига чиқарганим ҳам менга катта куч беради. Чунки бу гаплари ичимда тургани сари, руҳимни кемириб келмоқда. Агар ташқарига чиқариб юборсам, зора, бу азоблар ҳам мени тарк этса...\nБу воқеага салкам ўн йиллар бўлиб қолди. Бировга айтолмайман. Юзим чидамайди. Қанчалик тубан ва худбин бўлганимни, буни қандай амалга оширганимни энди ўзим ҳам хазм қилолмайман. Ўшанда ёш эдим. Йигирма тўққиз-ўттиз ёшлар бўлган эканман. Нега бу қадар тубанлашиб кетганман ҳайрон қоламан.\nЎқидим, ишга кирдим. Ёшим ҳали ўттизга бориб қолмаган, лекин ўн саккиз ёш ҳам эмасдим. Йигирма беш ёш атрофида бўлсам керак. Онам битта-иккита совчи келаётганини айтиб қоларди. — Ким? Қаердан? Мен биламанми? — дердим.\n— Қишлоқда катта бўлдинг. Шу ернинг қизисан. Кимам оларди сени шаҳарада? — жаҳли чиқиб кетарди онамнинг. Мен ҳам жим турмас, бақириб-бақириб қўйиб қўярдим. Ўзимча ишлаб, пул топиб, эркин яшаб ўрганиб қолдим шекилли, турмушга чиқишни ҳам ўйламадим. Шу билан ёшим ўттизга ҳам яқинлашиб қолди. Ҳамон мени ижара уй муаммоси қийнар, у ердан бу ерга кўчиб юрардим.\nБир куни ижарага уй излаб, бир ёши ўтган кампирни топдим. — Қизим, мен нон-ош сўрамайман, — деди момо. — Худога шукр, нафақам ўзимга етади. Яна болаларим ҳам қараб турмайди. Фақат, уйимни йиғиштириб, кирларимни ювишда ёрдам берсанг, кўнгимни топсанг, ижара пули ҳам олмаслигим мумкин. — Майли момо. Уй йиғиштириш, кир ювиш ҳам юмуш бўптими, қиз бола учун. Ўзим учун ҳам қиламан-ку, — дедим ич-ичимдан севиниб.\nШу билан момонинг икки хонали уйининг битта хонасини эгалладим. Эрталаб ишга кетаман. Уч-тўртларда қайтиб хоналарни йиғиштираман, Кир кийимлар чиқиб қолса юваман, бўлмаса овқатга уннаб кетаман. Картошка, сабзи, пиёз учун ҳам ўзим бозорга югургилаб ўтиб келаман. — Уйни йиғиштирганингдан кейин дарров бошқа ишга ўтмай, чангларни ҳам артиб ол. Қара, телевизорнинг усти, шкафларга одам қараб бўлмайди, — дерди кампир инжиқлик қилиб. — Кирларни уч марта ювиб, уч марта чайқа. Эртага яна қора кийимлардан мазғаванинг иси анқиб турмасин...\nМомонинг кўнглини топишга ҳаракат қиламан. Хуллас, уч ой барбош қилдим. — Болам, сени худди ўзимдек иш қилишга ўргатдим. Энди шу ўргатганимдек қилавер. Ижара пулинг ҳам керакмас. Вақтида уйни йиғиб, кирни ювиб, овқатни қилсанг бўлгани...\nБу гапдан шунчалик хурсанд бўлдимки, ахир қанча пулим тежаладиган бўлди. Лекин мен шунга шукр қилиш, момодан миннатдор бўлиш, янада кўнглини топиш ўрнига, аксини қила бошладим. Ишим кўпайиб кетганини айтиб, кечроқ келар ва уйни йиғиштирмас, эртага тозалашимни айтиб кириб кетардим. Кирларни ҳам шунақа қила бошладим.\n— Нега бунча ишинг кўпайиб кетди? — сўраб қоларди, сиқилган момо. — Яхши ишчи бўлсангиз ўзингизга қийин экан. Кўзи кўрган одам иш буюрар, илтимос қиларкан. Шунақа бўлиб қолдим...\n— Тўғри, қўлидан иш келадиганлар ҳамма жойда керак, — дерди момо хўрсиниб. Хуллас, шундай қилиб, момони уйни ҳафтада икки, кирларни бир ювишга ўргатдим.\nБу орада момо хасталаниб қолди. Ана шунда билдимки, унинг биттаю битта қизи бўлиб, у ҳам чет элга турмушга чиқиб кетган экан. Яна уни ўзи ҳам туғмаган. Хуллас, момо ҳам ёлғиз одамлардан бири. Буни билганим заҳоти, унга нисбатан бўлган юрагимдаги ийманиш, ҳурмат ҳисси йўқолгандек бўлди. “Нимасини ҳурмат қилишим керак? Мен қараб ўтирган бўлсам... Ана, қизи ўйлаётгани ҳам йўқ-ку!”\nШундан сўнг турли найранглар чиқара бошладим. Ўзим кўчадан бирор нима еб келиб, унга бир кун олдинги овқатни иситиб берардим. — Овқат қилмадингми, қизим?\n— Бугун ишхонадагилар айтиб қолди. Ёлғиз яшайдиган бир чол бор экан. Ўлиб, уйида бир ҳафта қолиб кетибди. Ўлигининг сассиғи ташқарига чиқа бошлагач, кейин одамлар милицияга хабар берибди. Бошқа куни бошқа бир бўлмаган воқеани бўлгандек қилиб айтиб берардим:\nБу гапларим кампирнинг юрагига даҳшат солар, иложи борича, шу ерда қолишимга, ҳеч нарсам керак эмаслигига, келиб-кетиб ҳамдард, ҳамсуҳбат бўлиб туришимга муҳтожлигини бот-бот такрорларди. Мен эса бундан фойдаландим. Унинг ҳолини билсам-да, ўзим ҳам ижара уйга муҳтож бўлсам-да сурбетларча дедим:\n— Пул керакмас, хола. У уйимни бериб кетаман, деяпти. Бунақа имконият бошқа бўлмайди. Сизга бошқа қиз топиб бераман, дедим-ку! Ўзингиз ўйланг, уйли бўлишим мумкин. — Нега тушунмайсан? Шу ерда яшаб турсанг, уй сенга қолади-да! Мен гўримга орқалаб кетармидим? Қизим келмаса, барибир... — охири деди момо. Бир қувондим, бир қувондим. Қичқириб борай дедим. Бу кутилмаган омад ахир. Пойтахтда ўз уйимга эга бўлсам-а? Шунчалар хурсанд бўлдимки...\nХуллас, кампирдан ҳам бирга яшаганим учун пул олар, ҳам уйидан умидворлигимдан ўзимга хон, ўзимга бек эдим. Охири кампир вафот этди. Айтганидек, уйини менга совға қилиб, кейин ўлди. Эҳтимол, мен касал вақтида яхши қаратсам, шифохонага етқизсам, узоқроқ умр кўрармиди? Афсус, мен бундай қилмадим. Уни ортиқча юкдек қилиб, тезроқ ўлишини истадим. Шўрлик дорию, тансиқ таомга зор бўлиб, бу дунёдан кўз юмди. Мен ўз уйим борлигига ҳамон ишонмасдим. Аммо бу ҳақиқат эди. Уйим борлигини эшитгач, ёшим ўттиз бешдан ошган бўлса-да, ортимдан юрувчилар кўпайди. Ҳатто ёши ўзимдан кичиклар ҳам севги изҳор қиларди. Мен ҳам ўзимни тенгсиз чоғлаб, ўзимга муносибини эмас, айнан шундай ёш, чиройли йигитлар билан гаплаша бошладим. Охири битта иккинчи мутахассисликка ўқиётган, оилали, фарзандлари бор йигитга илакишиб қолдим. Тўғрироғи, у мендан фойдаланди. Тайёр уй, тайёр кирини ювиб, овқатини берадиган одам бор. Нима қилсин?\nШунчалар ишонибманки, ҳомиладор бўлиб, қорним қаппайгунча “Менга уйлан, элга овоза бер”, демабман. Никоҳига олганига хурсанд бўлиб юраверибман. Лекин тўртта одамни йиғиб, маълум қилмасангиз, бўлмаскан. Одамлар бузуқликда айбларкан. Ҳатто, ўзимнинг ота-онам ҳомиладорлигимни кўриб, “Юзимни ерга қаратдинг, кўзимга кўринма, сендай болам йўқ”, дея қувиб солди. Бу орада эримнинг ўқиши тугаб, қишлоғига кетганча даф бўлди. Мен эса туғишимга саноқли кунлар қолганида автоҳалокатга учраб, ҳам боламдан, ҳам соғлиғимдан ажрадим. Ҳозир ўша момодан мерос уйимда шифтга тикилиб ётиб, ўтган умримни сарҳисоб қиляпман. Энди қирққа кираётган аёлман. Лекин...\nҚўрқиб кетяпман. Момо баъзан тушимга киради. Ҳеч бир қилган қора ишингиз беиз кетмайди. Мана, менга ҳам момога қилганларим қайтди. Ёнимда турган қиз қараётгани учун пул талаб қиляпти. Жуда қўрқиб кетаман. “Қайтар дунё” деганлари рост экан. Ҳеч қачон бировга ёмонлик соғинманг. Иложи борича яхшилик қилинг. Кейин мен каби надомат чекмайсиз...


Воситачи корхона (Ўзбекистон) ва комитент корхона (хорижий компания) ЎзР ҳудудида чартер рейсларга авиачипталарни реализация қилишга шартнома тузди. Воситачи корхона турли авиакомпанияларнинг авиачипталарини сотиш билан шуғулланади. Ўз навбатида, комитент йўловчиларни ташувчи хорижий компаниялар билан Тошкент-Истанбул йўналиши бўйича йўловчи ташиш чартер рейсини амалга ошириш юзасидан шартнома тузди. Комитент кўрсатилган хизматлар учун воситачига 10% ҳақ тўлайди. Комитент чипталар сотилган авиарейсни амалга ошириш учун Тошкент шаҳрида аэропорт хизматлари учун 20 000 АҚШ доллари миқдорида (тахминан курс бўйича 200 млн сўм) ҳақ тўлайди. Комитент тегишли ҳужжатларни комитент учун ҳисобот тайёрлайдиган воситачига тақдим этади. Масалан, ҳисоботда қуйидагилар кўрсатилади: авиачипталарни реализация қилишдан тушум – 450 млн сўм, воситачилик ҳақи – 45 млн сўм. Норезиденднинг даромадларидан олинадиган солиқ воситачилик ҳақини ва харажатларни чегирган ҳолда тушумдан ҳисобланади: (450 – 45 – 200) х 6 % = 12,3 млн сўм. Комитентга тўланадиган сумма – 392,7 млн сўм (450 – 45 – 12,3).\n1. Халқаро ташишлардан олинган даромадларга 6%лик ставка тўғри қўлланилганми?\n2. ЎзР норезидентининг харажатлари солиқ базасидан чегириб ташланиши тўғри бўладими?\n– Аввало шуни айтиш керакки, мазкур ҳолатда комитентда доимий муассаса мавжуд бўлмайди, сабаби воситачи мустақил агент ҳисобланади (СК 36-м. 10-қ.).\n1 Норезидентнинг даромадларига солиқ ставкаси тўғри қўлланилган. Йўловчиларни ҳаво транспортида халқаро ташишларга солиқ солинадиган даромадга нисбатан 6%лик ставкада солиқ солинади (СК 353-м. 3-б.).\n2 Солиқ солинадиган база нотўғри ҳисобланган.\nСКнинг 351-моддасида норезидентнинг даромадлари рўйхати келтирилган. Унда нафақат даромад тури, балки солиқ солиш мақсадларида унинг ўзига хос жиҳатлари ҳам кўрсатилади. Халқаро ташиш хизматларини кўрсатишдан олинган даромадлар бўйича тушум суммасига солиқ солинади, бунда комитентнинг ЎзР ҳудудидаги харажатлари чегириб ташланиши айтилмаган (СК 351-м. 2-қ. 9-б.).\nШу тариқа, норезидентнинг даромадларидан олинадиган солиқ суммаси 27 млн сўмга (450 х 6 %) тенг. Комитентга тўланадиган сумма 378 млн сўмни (450 – 45 – 27) ташкил этади. Солиқ агенти – воситачи ушбу солиқни ҳисоблаши, бюджетга ўтказиши ва солиқ органларига ҳисобот топшириши шарт (СК 352-м. 1-б., 354, 355-м.).


ҲРУ раҳбари янги ҳисоботни тақдим этмоқда.\nХалқаро майдонда инсон ҳақлари ҳимояси билан фаол шуғулланувчи Ҳюман Райтс Уотч ташкилоти 2010 йил давомида дунë давлатларида ҳукм сурган инсон ҳуқуқлари вазиятига оид 648 саҳифалик янги ҳисоботини 24 январ куни Брюсселда жамоатчиликка тақдим этди.\nАйни шу куни йиллардан бери "дунëдаги энг ëмон диктатор" тамғаси ëпиштириб келинаëтган Ўзбекистон президенти айни шу Брюсселда Европа Иттифоқи ва НАТО раҳбарлари билан учрашди.\nҲисобот тақдимот маросимида Каримовнинг Брюссел учрашувлари Ғарб етакчилари ва ташкилотларининг инсон ҳақлари бобида юрғизаëтган иккиюзлама сиëсатининг ëрқин намунаси сифатида талқин этилди.\nҲРУ тадқиқотчилари АҚШ¸ Европа Иттифоқи ва БМТ ни ўз фуқароларининг фундаментал ҳақларини топтаб келаëтган ҳукуматларга етарлича босим кўрсатмаëтганликда айбладилар.\nҲРУ етакчиларига кўра¸ Европа Иттифоқининг ëнилғи заҳираларига бой Ўзбекистон ва Туркманистон каби мустабид ҳукуматларга қилаëтган хушомад ва тавозеълари авторитар ҳукуматларнинг инсон ҳақлари борасидаги мулоқотга чап бериши учун қулай имкон туғдирмоқда.\nЎзбекистон президентининг Брюсселда чақирилмаган меҳмон эканини қайта-қайта таъкидлаган Европа комиссияси¸ НАТО ва Белгия ҳукумати расмийлари¸ айни пайтда бу сафардан Ўзбекистондаги инсон ҳуқуқлари муаммолари юзасидан мулоқот ўтказиш учун имкон ўлароқ фойдаланганларини даъво қилдилар.\nАммо ҲРУ етакчилари¸ “мулоқот” сўзининг инсон ҳақларини савдо объектига айлантираëтган Ғарб сиëсатчилари тилидаги бемаъни урфга айланганини танқид қилдилар.\n- Кейинги пайтларда¸ мулоқотни хуш кўриш урфга айланди. Бунақа мулоқот ва сассиз дипломатия шармандаликдан ўзга нарса эмас. Бизнинг нуқтаи назаримиздан¸ ëпиқ эшиклар ортида ўтаëтган бундай мулоқотлар дунë бўйлаб инсон ҳақлари учун бирор яхшилик келтирмади¸ деди ҲРУ ҳисоботи тақдимот маросимида ташкилотнинг Германиядаги масъулларидан бири Вензел Михалски.\nАйни эътирозни давом эттирган ҲРУ ижрочи директори Кенет Роз¸ бундай “мулоқот” мустабид режимлар учун айни муддао эканини таъкидлади.\n- Инсон ҳақларини энг кўп топтаëтган¸ бизнинг танқидимиз нишонига айланган ҳукуматлар бу каби”мулоқот”ларни жуда севишади. Бу инсон ҳақлари мавзусининг фақат ëпиқ эшиклар ортида муҳокама этилиши учун қулай имкондир.\nАгар бундай мулоқотлар учун аниқ шартлар қўйилса¸ аниқ мақсадлар белгиланса ва у ëки бу ҳукуматнинг бу мулоқот олдидан мазкур шартларни бажариши учун муайян муҳлат берилса¸ бунақа мулоқотлардан бирор самара чиққан бўларди¸ деди ҲРУ нинг жаҳондаги инсон ҳақлари вазиятига бағишланган янги ҳисоботини жамоатчиликка тақдим этган Кенет Роз.\nЯнги ҳисоботнинг Ўзбекистонга оид қисми хулосаларига кўра¸ Каримов режими 2010 йилда ҳам инсон ҳақларини топташ бўйича дунëдаги “етакчилар” сафида қолган.\n“Ўзбекистон расмийлари инсон ҳақлари фаолларига мунтазам тарзда таҳдид қиладилар¸ уларни қамоққа ташлаб¸ қийноққа соладилар. 2010 йил давомида ҳукумат сўз эркинлигини янада чеклади¸ ҳукумат танқидчилари овозини ўчириш учун маъмурий ва жиноий айбловлар қўллашни янада кучайтирди.\nАйни кунларда ҳукумат камида 14 нафар ҳуқуқ ҳимоячисини қамоқда сақламоқда¸ яна биттасига инсон ҳуқуқларини ҳимоя қилиш фаолияти билан боғлиқ жиноий иш қўзғади”¸ дейилади ҲРУ ҳисоботининг Ўзбекистонга оид қисмида.\nҲисобот давомида ҳукуматнинг 2005 йилнинг 3 май куни Андижонда юз берган намойиш қатнашчиларини ҳамон шавқатсизларча таъқиб этаëтгани¸ маҳкамаларнинг ҳукумат танқидчиларини қамоққа ташлаш воситасига айлангани¸ сиëсий ва диний эътиқоди учун қамалганларга нисбатан қийноқ қўллашларнинг кучайиб кетгани ва йил давомида қамоқхонадан чиқаëтган ўликлар сони кўпайгани айтилади.\nЭътиқод эркинлиги билан боғлиқ вазиятнинг янада ëмонлашгани¸ ҳукуматнинг ўзи қўл қўйган халқаро шартномаларга хилоф равишда болалар меҳнатидан фойдаланишни давом эттиргани кескин танқид остига олинган ҳисоботда¸ Ўзбекистондаги инсон ҳақлари вазиятининг янада ëмонлашгани учун маъсулиятга Ғарб ҳукуматлари ва ташкилотларининг ҳам шериклиги алоҳида таъкидланилади.


Бу улуғ ватан ота меросдир! — Kar24.uz\nБу улуғ ватан ота меросдир!\n«Ватан учун кўксим тоғ, қалқондир шаъним, Уни деса шамолдай учқир саманим», деб бошланадиган, бобомиз Жалолиддин Мангубердининг тилидан айтиладиган машҳур хонанданинг қўшиғи кўнгилда ажиб бир титроқ ила ҳаяжон ва ғурурни пайдо қилади. Бундай кўнгилдан ўтадиган ҳисни ватанга муҳаббат ва ватаннинг ажиб бир туйғуси деб номлаган бўлардим. Ватан учун жондан кечиб, Синд дарёсига сакраган, юртнинг ҳар қарич ерини оридан, суйган фарзандларидан ва ёридан улуғ тутган, минг жондан бу тупроқнинг ҳар гардини абзал билган мартёд-баҳодир бобомнинг кўнглидаги ватанпарварлик туйғулари асрлар оша етиб келиб, қалбимдан жой олгандек бўлади.\nЁшларни ватанпарварлик руҳида тарбиялашда, бундай мавзудаги қўшиқларнинг ўрни бўлакча. Буюк бобокалонларимизнинг ватан олдидаги мардликларини ҳар қанча мадҳ этсак оз.\nҲар йили 14 январь Ватан ҳимоячилари кунини кенг миқёсда байрам қилиш юртимиз учун муҳим тадбирлардан бири бўлиб келмоқда. Бу байрам юртдошларимизда, айниқса ёшларимиз онгида ватанпарварлик туйғуларинини мустаҳкамлашда аҳамиятлидир.\nБу байрам нафақат ватанга кўкси қалқон бўлган ҳавбийларимизнинг, балки ватан учун меҳнатини аямаётган фуқароларимизнинг, дунёда ватан байроғини юқориларга кўтариб, мадҳиямизни баралла янгратаётган умидли ёшларимизнинг ҳам байрамидир. Ўзимизнинг фаолиятимиздан биргина мисол тариқасида шуни келтиришим мумкинки, ҳозирда глобал муомаммога айланаётган «Орол муоммоси» оқибатларини бартараф этиш учун қуриган денгиз тубида «яшил қопламани» шакиллантиришга Фавқулодда вазиятлар вазирлиги харбийлари билан биргаликда фуқароларимиз ҳам меҳнат қилиб ўз ҳиссаларини қўшмоқда. Давлатимиз ва келажагимиз тақдирига бефарқ бўлмаган ҳар бир инсон чин маънода ватанпарвардир.\nҲозир глобаллашув ва интернет асри. Ёшларимиз эса бу борада ҳам фаол, деярли барчаси интернетдан фойдаланади ва оламдаги янгиликлардан тезкорлик билан хабардор бўлмоқда. Лекин баъзи қора кучлар турли ҳил ижтимоий тармоқлардан фойдаланиб, ёшларимизнинг онгини заҳарлаб, ватанфурушликка ҳам даъват қилаётганлар бор. Ёшлармизни бундай ёт ғоялардан ҳимоя қилиш мақсадида уларда ўзига ҳос ғоявий имунитетни шакллантиришимиз керак. Бундай ўзига ҳос имунитет бу – маънавиятимиз, маданиятимиз ва ўзлигимиздир.\nВатанпарварлик — бу, нафақат қўлга қурол олиб чегарани ҳимоя қилиш балки, шу юртнинг ривожи учун меҳнат қилиш, ёшларимизнинг қунт билан уқиб, ўрганиб, ҳунар ўрганиши ҳам ватанпарварликдир.\nҚорақалпоғистон Республикаси ФВБ\nОАВ ва ЖТБҲҚ гуруҳи бошлиғи\nPrevious Өрт, шақнаў ҳәм ийис газинен зәҳәрлениў сыяқлы айрықша жағдайлардан өзиңизди асраң !\nNext Элликқалъа туманига чет эллик инвесторлар ташрифи


Масхарабозлик: 1917 йилгача бўлган тарихий архив ҳужжатлари махфийликдан чиқарилди, демоқдамиш “Ўзархив” Агентлиги. Хўш, “Ҳаракат” Агентлиги нима дейди? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:42 - Масхарабозлик: 1917 йилгача бўлган тарихий архив ҳужжатлари махфийликдан чиқарилди, демоқдамиш “Ўзархив” Агентлиги. Хўш, “Ҳаракат” Агентлиги нима дейди?\n1917 йилгача бўлган тарихий ҳужжатлар, хусусан, Туркистон Генерал Губернатори Концеляриясига тегишли ҳужжатлар махфийликдан чиқарилгани маълум қилинибди.\n“Ўзархив” Агентлигининг Миллий Матбуот Марказида ташкил этилган матбуот анжуманида Агентлик директори Улуғбек Юсупов жорий йил ўтган даври мобайнида агентлик томонидан бажарилган ишлар ҳақида маълумот берди. Улуғбек Юсуповнинг таъкидлашича, тарихчиларни қийнаб келган муаммолардан бири Туркистон Генерал Губернаторининг 1917 йилгача бўлган архив материаллари махфий ҳужжатлар қаторидан чиқарилганидир.\n“Давлат хавфсизлик хизмати билан ҳамкорликда 1917 йилгача бўлган тарихий архив ҳужжатларини махфийликдан чиқардик. Жами тўртта фонддаги бу ҳужжатлар узоқ йиллар тарихчиларни ўйлантириб келган эди. Масалан, Туркистон Генерал Губернатори Концеляриясига тегишли бўлган йиғма жилдлар махфийликдан чиқарилди.\nЭндиликда тарихчилар архив ўқув залларига келиб мана шу ҳужжатлар билан танишишлари ва тадқиқотларида фойдаланишлари мумкин”, дебди “Ўзархив” раҳбари.\nЎзбекистон Миллий Архиви республикадаги ягона ва Марказий Осиёдаги энг йирик архивлардан бири бўлиб, Ўзбекистон Миллий Архиви бугунги кунда 3 мингдан ортиқ фондларда 1млн. 800 мингдан ортиқ сақлов бирлигида ҳужжатлар сақланмоқда экан.\nҲамма гап шундаки, нима учун бу Агентликнинг мероси бўлган “Туркистон Генерал Губернатори Концеляриясига тегишли бўлган йиғма жилдлар махфийликдан чиқарилди”, деган савол туғилиши табиий-ку, дейди “Ҳаракат” Агентлиги мухбири? Демак, шу пайтгача ҳамма нарса сир тутилган ва Концеляриянинг анча-мунча ҳужжатлари ҳали ҳам маҳфийми? Қани, айнан шу саволларга жавоб қидирайлик, балки, жавоблар топилиб ҳам қолар?


Сил касаллиги ва меҳнат миграцияси — silning-davosi-bor.uz\nЕр юзида ушбу касаллик билан яшаётган одамлар сони 1/3 қисми ташкил этади. Касаллик турли ёшдаги аҳоли орасида, айниқса, навқирон 20-50 ёшлилар ўртасида кўплаб қайд этилиши хатарлидир.\nБироқ шунча тарғибот ва тушунтириш тадбирларига қарамай, ўз билганича йўл тутиб, таниш-нотаниш воситачиларнинг найрангига чув тушаётган, оқибатда ўзининг соғлигига путур етказаётганлар ҳам орамизда топилади. Ўзга юртнинг тили, маданияти, урф-одат ва қадриятларидан бехабар айрим кишиларнинг мўмай даромад илинжида иши, уй-жойи, яқинларини ташлаб, олисларга кетаётганини тушуниш қийин. Шу ўринда халқимизнинг: «Ҳар ерни қилма орзу, ҳар жойда бор тош-тарозу», деган пурмаъно ҳикмати ёдга тушади.\nБинобарин, ноқулай меҳнат, об-ҳаво ва яшаш шароити, пала-партиш, носоғлом турмуш тарзи туфайли соғлиғини йўқотаётган, баoзан эса майиб-мажруҳ бўлиб қайтаётганларни кўрганда юқоридаги ҳикматнинг нақадар ҳаққонийлиги яна бир бор аён бўлади. Энг ёмони, иш ва яшаш жойидаги номуносиб шарт-шароит ва бошқа хавфсизлик қоидаларига риоя қилмаслик оқибатида рўй бераётган мудҳиш ҳолатлар киши қалбини ларзага солади. Кун бўйи оғир шароитларда ишлашлари ва етарлича тўйиб овқатланмаслик, бора-бора иммунететни кучсизлантиради. Сил касаллиги эса бундай организмда осонликча пайдо бўлади ва аста секинлик билан ён атрофдагиларига хавф сола бошлайди. Сил касаллигига чалинган бемор билан мулоқотда бўлганлар ўзи яшаб турган даволаш-профилактика муассасасига мурожаат қилиб, белгиланган тартибда тиббий- кўрикдан ўтишлари шарт. Аммо, чет давлатларда тиббий хизмат қимматлиги ёки бўлмаса ўз ишидан ажралиб қолишидан қўрқиб, даволанмай юришади. Натижада эса бемор оғирлашади. Бу сингари ҳодисалар ҳар қанча ачинарли бўлмасин, айни пайтда аччиқ ҳақиқат ҳамдир.\nМеҳнат мигрантларининг соғлигини сақлаш ва уларни тиббий кўрикдан ўтказиш ва уларга суғурта полисларини тарқатиш ишлари олиб боришларига қарамасдан, меҳнат муҳожирлари орасида сил касаллиги билан чалинганлар кўплаб учрамоқда. Дунёдаги барча мамлакатларда ушбу хасталик билан касалланиш ва унда ўлим ҳолатларининг кузатилиши қайд қилинмоқда.\nҲар йили дунёда 8-10 миллион киши сил касаллиги билан касалланиб, 3 миллиондан кўпроқ беморларда касаллик ўлим билан тугаши ачинарли ҳолдир.\nМусофирчиликдаги сарсон-саргардонлик кишининг иродасини букиб қўйиши ҳеч гап эмас. Айрим шахслар орқали четдаги енгил-елпи, пала-партиш ҳаёт тарзи оқибатида турли юқумли касалликларнинг кириб келмаслигига ҳам ҳеч қандай кафолат йўқ. Шундай экан, юртдан олисда соғинчдан сарғайишга, тирикчилик қайғусида соғлиқдан, иззат-нафсдан айрилишга не ҳожат?!\nАввалги мақола: Силга чалинган беморлардан тез соғайиши учун нималарга эътибор қилиш талаб этилади?\nНавбатдаги мақола: USAID ва Ўзбекистон ҳукумати силга барҳам беришда ҳамкорлик қилади


Амир Темур - умумармия нигоҳида\nАмир Темур - умумармия ...\nМовароуннаҳр қадим замонлардан фан ва маданият ўчоғи, улуғ алломалар ва забардаст саркардалар замини бўлган. Ўзбек халқи кўплаб буюк даҳолари билан ҳақли равишда фахрланса арзийди. Уларнинг кўплари, нафақат, ўз диёрида, балки дунёнинг кўплаб мамлакатларида маълум ва машҳурдир. Ана шундай зотлардан бири Амир Темурдир.\nАмир Темур ўрта асрнинг йирик давлат арбоби, буюк саркарда, кучли, марказлашган давлат асосчиси, илм-фан ва маданият ҳомийси. Амир Темурнинг ақлу заковати, шижоати ва шуҳрати унинг довруғини бутун дунёга ёйди. Амир Темур нафақат ўз халқини, балки забт этилган мамлакатларнинг аҳолисини ҳам қонун ҳимоясига олган. Уларни асирлик ва талон-тарожлардан сақлаган. Мовароуннаҳрни мўғуллар ҳукмронлигидан озод этиб, Темурийлар давлатига асос солган.\nАлишер Навоий Амир Темурнинг илм ва маънавият аҳлига кўрсатган ғамхўрлиги ҳақида шундай деганди: «Агар Темур қаерда фан, маданият ва санъат аҳлини учратса, уларни ўз ҳомийлигига олар, уларга иззат-икром кўрсатар, уларнинг тарбиясига аҳамият берар ҳамда бу зотлардан ўз олий мажлисида надим (маслаҳатчи) сифатида ва бошқа лавозимларда фойдаланарди».\nБуюк саркарда, давлат арбоби Амир Темур таваллудининг 683 йиллиги муносабати билан Сурхондарё вилоятида, Ўзбекистон ёшлар иттифоқи вилоят кенгаши ташаббуси билан ёш ҳарбий хизматчилар ўртасида “Амир Темур - умумармия нигоҳида” мавзусида иншолар танлови ўтказилди. Ушбу тадбирда вилоят божхона бошқармаси ходими А.Адинаев хам иштирок этиб, қизғин тарзда кечган иншолар беллашувида, Ўзбекистон ёшлар иттифоқининг “Фахрий ёрлиғи” билан тақдирланди. Мазкур ўтказилган беллашув орқали тадбир иштирокчилари улуғ бобомиз Амир Темур фаолияти ҳамда тузуклари юзасидан билимларини, қоғозга туширишиб, ўзларини синаб кўриш имконига эга бўлди. Тадбир доирасида Амир Темур таваллудига бағишланган саҳна кўринишлари ва байрам концерти ҳам бўлиб ўтди.


ШАҲАР ҲОКИМИ ИНГИЧКА ШАҲАРЧАСИГА БОРДИ | Kattakurgon.uz\nШАҲАР ҲОКИМИ ИНГИЧКА ШАҲАРЧАСИГА БОРДИ\n22.02.2021 - 10:43\nКаттақўрғон шаҳрини ижтимоий-иқтисодий ривожлантириш борасида белгиланган истиқболли лойиҳалар бугун Ингичка шаҳарчасида ҳам ўз аксини топмоқда. Аҳоли турмуш даражасини яхшилаш борасида ҳудудда амалга оширилаётган ободончилик, қурилиш-таъмирлаш ишлари фикримизнинг исботидир.\nЯқинда Ингичка шаҳарчасида бўлган шаҳар ҳокими Гавҳар Алимова бу борада ҳудудда олиб борилаётган ишлар ва амалга оширилиши назарда тутилаётган лойиҳаларни кўздан кечирди.\nИнгичка шаҳарчаси шаҳар ИИБ раҳбарлигидаги 3-секторга қарашли.\nДастлаб шаҳар ҳокими ва шаҳар ИИБ бошлиғи Х.Умаров ҳамроҳлигида сектор штаби фаолиятини олиб бораётган янги бинода бўлдилар.\nЯратилган шарт-шароитларни кўздан кечириш асносида келгусидаги вазифаларни ҳам белгилаб олдилар.\nТадбиркорлар томонидан Ингичка шаҳарчасини ижтимоий-иқтисодий ривожлантиришга қаратилган бир қатор лойиҳаларни амалга ошириш режалаштирилган. Ушбу лойиҳаларни ишга тушириш орқали ҳудуддаги асосий муаммолардан бири бўлган ишсизликни олдини олиш, ёшлар, хотин-қизларни иш билан бандлигини таъминлашга эришиш мумкин.\nТашаббускор Фарход Джураев томонидан “Нуробод” маҳалласида бўш турган ерга туячилик ташкил этиш ва экотўризмни ривожлантиришга йўналтирилган лойиҳаси асосида 25та иш ўрни, ҳудуддаги тоғ тизмалари ва мавжуд тош уюмларидан фойдаланган ҳолда қурилиш материали бўлган шебень ишлаб чиқаришни йўлга қўйиш орқали 10 та янги иш ўрни яратилади.\nШунингдек, ҳудуддаги қўйчилик, балиқчиликни ривожлантиришга қаратилган лойиҳаларини йўлга қўйиш орқали ҳам аҳолининг турмуш шароитини яхшилаш билан бирга, уларнинг иш билан билан бандлигини таъминлаш имкони яратилади.\nШаҳар ҳокими Гавҳар Алимова мутасаддилар иштирокида лойиҳаларни амалга ошириш кўзда тутилган жойлардаги шарт-шароитларни яқиндан ўрганди.\nШу куни шаҳар ҳокими шаҳарчадаги мактабларнинг қурилиш ишларини ҳамда ўқув маркази ташкил этиш режалаштирилаётган 15-мактабнинг фойдаланилмай турган биноларини ҳам кўздан кечирди.\nСайтдаги охирги маълумот киритилган сана: 04.03.2021


17:10 / 25.08.2019 707 pdf Ўқиш режими + -\nСавдогарларнинг одобларидан бири бақир-чақир қилмаслик ва одобларга риоя қилишга интилишдир.\nМусулмон киши бозорга кириб келар экан, сокинликни ўзига лозим тутиши керак. Турли баҳоналар билан овозни баланд кўтариш, бақир-чақир қилиш одобга мутлақо тўғри келмайди. Зотан, Набий соллаллоҳу алайҳи васалламнинг сифатлари зикрида «Бадхулқ ҳам, қўпол ҳам, бозорларда шовқин солувчи ҳам эмас» деган сўзлар келган. Мусулмон киши бозорда ва олди-сотди муносабатларида барча одобларга риоя қилишга уринади, ҳалоллик ва тозаликка риоя этади.\nСавдогарнинг одоби гўзал бўлиши савдосининг баракали бўлишига ҳам сабаб бўлади. Харидорларни очиқ чеҳра билан кутиб олиш, уларга «Хуш келибсиз», дейиш ва гўзал муомала қилиш жуда ҳам яхши одатдир. Қовоқни солиб туриш, келган харидорларга эътиборсиз бўлиш, уларга ширин муомала қилмаслик савдогарнинг ўзига зарар бўлади. Бундай кишининг дўконига бир кирган одам қайта кирмай қўяди.\n09:10 / 26.08.2019 1771\n706 07:10 / 27.07.2019\n1230 09:03 / 05.03.2020\n1803 08:00 / 28.07.2020\n957 09:51 / 12 январь


Жамият Archives - Страница 4 из 17 - SanjarSaid\nМенга хабар йўлланг\nТаом ва Тиббиёт\nЎқитувчилар пахтага жалб қилинадими? Бу мавзуга ҳали қайтамиз!\n3 й. аввал\tЖамият\nЯқинда интернет сайтлари Ўзбекистон ҳукумати ўқитувчи ва шифокорларни пахтага жалб қилишни тақиқлагани тўғрисида хабар тарқатган эди. Буни Бандлик ва меҳнат муносабатлари ҳамда Халқ таълими вазирлиги ҳам тасдиқлади. Аммо… Кеча Самарқанднинг Тойлоқ туманидан бир ўқитувчи “Фейсбук” орқали хабар юборибди. Айтишича, мактаб директори мажлис ўтказиб, пахта йиғим-теримига тайёрланиб тураверинглар, бормайдиганлар 800 мингдан пул беради, дебди. Ортидан: “Портал-морталга […]\nХТВ танлов эълон қилди: томошага тайёр туринг!\n4 й. аввал\tЖамият\nЯқинда ХТВ “Халқ таълими тизимидаги энг яхши веб-сайт” танловини ўтказди. Танлов низоми идеал ишлаб чиқилган: мақсад ва вазифалар, тартиблар, баҳолаш мезонлари ва ҳоказо. Ўқиган одам қанийди ўқитувчи бўлсаму шу танловда қатнашсам, биринчи ўринни олмасам ҳам майли эди, аммо бундай адолатли, шарафли танловда қатнашиб, ўзимни бахтиёр ҳис этсам, дейди. Бир дунё ишлари, қўшимча юмушлари, дала-кўчадаги ташвишларидан […]\nЎзини ўлдирмоқчи бўлиб юрганлар ўқисин!\nАзиз жонига қасд қилмоқчи бўлиб юрган дўстим, синглим, укажоним! Сизни қайси ташвиш ўлим чангалига боришга қайта-қайта ундамоқда? Севган инсонингиз бошқа билан турмуш қураяптими? Яқинларингиз сизни тушунмаяптими? Моддий қийинчиликлар, қарздорлик боши берк кўчага киритиб қўйдими? Бедаво касаллик қийнаб юбордими? Дунёда бирор яхшилик, заррача шодлик, тинчлик, қўллаб-қувватловчи қолмадими? Наҳотки одамлар шунчалар бемеҳр, тошбағир, разиллашиб кетган бўлса. Ахир […]\nМиграция агентлиги: жамоатчилик назоратининг навбатдаги ғалабаси\n4 й. аввал\tЖамият, Салом, Корея!\nМарт ойининг охири ва апрель бошларидаги халқ “жетон” деб номловчи Кореяга ишга кетишни хоҳловчиларни рўйхатга олиш жараёнига оид шов-шувлардан ҳамманинг хабари бор. Бугун, аниқроғи кеча кечқурундан буён бу масала яна диққат марказига кўтарилди. Халқ, жамоатчилик томонидан Президент виртуал қабулхонасига қилинган мурожаатлар, ОАВ, айниқса Kun.uz сайти, “Жамият” газетасининг саъй-ҳаракатлари, ижтимоий тармоқлар фойдаланувчиларининг фаоллиги натижасида рўйхатга олиш […]\nҚишлоққа қайтиш: йўқотганларим ва топганларим\nЎтган йили 12 йиллик саргардонликлардан кейин ўз шаҳрим – Дўстликка қайтдим. Тошкентда талабалигим ўтди, кейин аввал корейс фирмасида кейин “Соғлом авлод”, “Маърифат”, “Оила ва жамият” газеталари, “Бошланғич таълим” журналларида ишладим, бир вақтда корейс тилидан репетиторлик ҳам қилиб юрдим. Кўплаб дўстлар орттирдим, хизмат сафари, қадрдонлар билан дийдорлашиш ва саёҳат баҳона республиканинг барча вилоят, қарийб ҳамма туманларида […]\nДаҳолар уйғонмоқда. Жамол Камол: Фикрсизлик фожеаси\nАқл – Аллоҳнинг ер юзидаги тарозусидир. Аввал ақл, кейин дин, дейилади ҳадисларда. Яъни, ақли йўқнинг дини йўқ. Мавлоно Жалолиддин Румий демишларки: Ақл юз очса жаҳон кўзгусида, Тийра тортгай кун унинг ўтрусида… Ақл ҳаракатидан фикр майдонга келади, фикр ҳаракатидан – фаолият, фаолият эса инсонни равнақ-ривож, тараққиётга етаклайди. Демак, тараққиёт бўлмаган жойда ақл карахт, фикр суст, фаолият […]\nСаҳифа 4 дан 17 гача« Биринчи«...23456...10...»Охирги »\nСирдарёда туғилганман, Жиззахда вояга, Тошкентда камолга етганман, бир илдизим Самарқандга туташ. Саёҳат қилишни севаман. Ижодга қизиқиш дадамдан мерос. Ҳамма нарса ўз номи билан аталиши, ҳар ким ўз вазифасини бажаришини хоҳлайман.\nвелосаёҳатблогАмерикага сафаршифокорўқитувчиТошкентКореяда ишлашO'zbekistonMustaqillikжетон#uzb25Самарқандсаёҳатимом Бухорий мажмуасиимам Бухариimam al Bukhariyвелотуртабиатэко маданиятИнтерстелларҚора туйнукларArtelэкологияСамаркандmigration.uzталвасамулоҳазачемпионФазлиддин ҒойибназаровОлимпиада-2016Бектемир Мелиқўзиевянгиликларахборот урушиSamarkandахборотIslom KarimovhamdardlikvvelosayohatOqoltinJizzax somsasiJizzax#25Uzbekistanкорейс тилидан имтиҳон\nКастамону кундалиги (1)\nСалом, Корея! (18)\nТабиат ва биз (3)\nТаом ва Тиббиёт (8)\nArxivlar Oyni tanlash Yanvar 2021 (1) Mart 2019 (1) Fevral 2019 (1) Sentabr 2018 (1) Avgust 2018 (7) Iyun 2018 (1) May 2018 (3) Aprel 2018 (3) Mart 2018 (8) Fevral 2018 (3) Yanvar 2018 (1) Noyabr 2017 (3) Oktabr 2017 (1) Sentabr 2017 (3) Avgust 2017 (4) Iyul 2017 (1) Iyun 2017 (3) May 2017 (1) Aprel 2017 (3) Mart 2017 (8) Fevral 2017 (7) Yanvar 2017 (2) Dekabr 2016 (3) Noyabr 2016 (5) Oktabr 2016 (4) Sentabr 2016 (4) Avgust 2016 (8) Iyul 2016 (1) Iyun 2016 (6) May 2016 (3) Aprel 2016 (2) Mart 2016 (1) Fevral 2016 (1) Yanvar 2016 (1) Dekabr 2015 (3) Noyabr 2015 (8) Oktabr 2015 (4) Sentabr 2015 (2) Avgust 2015 (5) Iyul 2015 (2) Iyun 2015 (12) May 2015 (31) Aprel 2015 (32) Mart 2015 (14) Fevral 2015 (2) Dekabr 2014 (1) Sentabr 2014 (1) Avgust 2014 (1) Iyun 2014 (2) Aprel 2014 (5)\n2021 © SanjarSaid\nСайт Muratov.uz томонидан ишлаб чиқилган


Тошкент вилоятида 14 минг долларни ўзлаштириб юборган фирибгар аёл қўлга олинди\nТошкент вилояти ИИБда бўлиб ўтган брифингда фирибгарлик жиноятлари сони ортиб бораётгани ҳақида ахборот берилди. Хусусан, Ангрен шаҳрида яшовчи М.М. таниши Д.Р.нинг ишончига кириб, ундан қарзга пул бериб турса, олган пулларини 2 ойлик муддат ичида фоизи билан қайтиришини ваъда қилиб, 3 800 АҚШ доллари олиб қайтариб бермаган. Бундан ташқари М.М. Хитой Халқ Республикасидан катта миқдордаги иситиш печларини олиб келаётганлиги, бироқ етарли миқдорда маблағи йўқлигини айтиб, Д.Р.дан яна 5000 АҚШ долларини қўлга киритган.\nШунингдек, М.М. ўзининг жиноий ҳаракатларини давом эттириб, 2016 йилнинг ноябрь ойидан 2017 йилнинг январь ойига қадар бўлган вақт оралиғида банк виза карточкаси тайёрлаб беришлигини ваъда қилиб, фуқаро Б.М.дан 3000 АҚШ доллари ва 100 минг сўм, фуқаро Л.У.дан 200 АҚШ доллари ва 13 миллион сўм, фуқаро Г.Э.дан 5 миллион 700 минг сўм, фуқаро Д.Н.дан 2000 АҚШ доллари миқдоридаги пулларни алдов йўли билан олиб, ўз эҳтиёжи учун ишлатиб юборган.\nМ.М. ўзининг айбига тўлиқ иқрор бўлиб, фирибгарлик қилганлигини, олган пулларини ўз эҳтиёжи учун ишлатиб юборганлигини тан олди.\nЯна бир йирик миқдордаги фирибгарлик ҳолати Бекобод шаҳрида ҳам қайд этилди. Жорий йил 20 май куни Бекобод шаҳрида яшовчи А.Х. фирибгарлик йўли билан А.А.га «Нексия» русумли автоуловини сотмоқчи эканини айтган. У «автоуловни бир ҳафта муддат ичида расмийлаштириб беришни ваъда бериб», А.А.дан 30 млн 8 юз минг сўм пулини олиб, шу кунга қадар қайтариб бермаган. Автоуловни ҳам расмийлаштирмаган.\nУшбу ҳолатлар юзасидан Ўзбекистон Республикаси Жиноят Кодексининг тегишли моддалари билан жиноят иши қўзғатилиб, тергов ҳаракатлари олиб борилмокда.


Жиззах: прогноз кўрсаткичларининг чораклик натижаси очиқланди » Фориш тумани ҳокимлиги расмий сайти\nФориш тумани ҳокимлиги » Янгиликлар » Жиззах: прогноз кўрсаткичларининг чораклик натижаси очиқланди\nВилоятга жорий йилнинг I чораги учун бюджет даромадларига 230 млрд.сўм прогноз белгиланган бўлиб, ҳақиқатда тушум 235,4 млрд. сўмни ташкил этди. Яъни режа 102,4 фоизга бажарилди. Бу ўтган йилнинг мос даврига (йирик корхоналарсиз тушум 209,7 млрд.сўм) нисбатан 112,3 фоизга ўсиш ҳисобланади.\nПандемия муносабати билан эълон қилинган карантин даврида деярли барча корхона ва тадбиркорларнинг фаолияти вақтинча тўхтатилди. Бу эса, табиийки, солиқ тўловларининг кечиктирилиши ёки ҳисобланмаслигига сабаб бўлади. Йўқотилиши кутилаётган тушум ўрнини бошқа манбалар ҳисобидан қоплаш чоралари кўрилмоқда.\nЖумладан, I чорак якуни билан 4164 та иш ўринлари легаллаштирилди. Бу борадаги режа 104 фоизга бажарилди.\nЖорий йилнинг I чорагида 7 та лойиҳанинг ишга туширилиши ва 37 та янги иш ўринлари яратилиши режалаштирилган эди. Амалда 44 та лойиҳа ишга туширилиб, 1001 та янги иш ўринлари яратилди.\nI чоракда 769 нафар якка тартибдаги тадбиркор фаолиятини қонунийлаштириш режалаштирилган бўлиб, амалда 986 нафар ЯТТ қамраб олинди. Бу борадаги режа 128 фоизга бажарилиб, бюджетга қўшимча 1,3 млрд. сўм тушум таъминланди.\nХўжалик юритувчи субъектлар томонидан етказиб берилган маҳсулотлар ва кўрсатилган хизматлар (ишлар) учун қўшилган қиймат солиғи занжирини таъминлаш мақсадида электрон ҳисобварақ фактураларга ўтказиш ишлари узлуксиз давом этмоқда.


Тилаб Маҳмудов (1936) | www.ziyouz.uz\nБош саҳифа Ўзбек шеъриятиЎзбек замонавий шеъриятиТилаб Маҳмудов (1936)\nТилаб Маҳмудов (1936)\nЧоп этилган 27.03.2014 10.02.2018 МуаллифZiyouz.uz\n1936 йили туғилган. Ўрта Осиё Давлат университети филология факультети журналистика бўлимини тамомлаган. Фалсафа фанлари доктори, профессор. Ҳозирда Камолиддин Беҳзод номидаги Миллий рассомчилик ва дизайн институти тасвирий санъат тарихи ва назарияси кафедраси профессори. Сўнгги 20 йил ичида ўндан ортиқ назарий-метадалогик тадқиқотлар ва монографиялар, “Оқар дарё, оқмасмиди жимгина”, “Омонат дунё” ҳикоялар тўпламлари нашр этилган.\nТўғри сўзда далолат бор,\nЭгри сўзда маломат бор.\nУзун арқон – ишга ярар,\nУзун тилинг – бошни ёрар.\nШирин сўз шириндир қанду асалдан,\nОдамни қутқарар оғир касалдан.\nШирин жазинг бермасанг ҳам, ширин сўзинг аяма.\nҲамма аъзо бир вазифа бажарар,\nТилим қурғур бирда асал, бирда заҳар чиқарар.\nТўғри сўзнинг тиғи бор,\nТиғ учида туғи бор.\nКўмирдир хом гўштни кабоб қилгувчи,\nҚўпол сўз одамни хароб қилгувчи.\nҲайвонлар ҳид билан бир-бирин топар,\nОдамлар сўз билан бир-бирин қопар.\nЁғли гўштнинг ҳазмидан, доғли сўзнинг ҳазми оғир.\nИнсонни ғафлат уйқусидан фақат ҳақ сўз уйғота олади.\nҚисқа ёзиш она тили камбағаллигидан эмас, бойлигидан нишонадир;\nПала-партиш гапирмоқ ё фикр тарқоқлигини ё ақл айноқлигини билдиради.\nБаҳсда бир томоннинг сукути ё нафрат, ё донишмандлик белгисидир.\nТишинг қимирласа, олиб қутилдинг,\nТилинг қимирласа, ўққа тутилдинг.\nЙўлингда қоқилсанг, мумкин туришинг,\nТилингдан қоқилсанг, оғир мушкилинг.\nПичоқ тиғи биттадир.\nТилнинг тиғи мингтадир.\nСўзда фикргина эмас, қалб ҳам акс этиб туради.\nТилни тийган тийракдир, кўп тинглаган зийракдир.\nЮбилейларда айтиладиган сўзлар юракдан эмас, ўпкадан чиққан бўлади.\nЯхши гапнинг ўлчови йўқ.\nТилинг билан итингни қутиришга йўл қўйма, акс ҳолда, иккаласи ҳам ўзингни нобуд қилади.\nТоғ ҳам емирилар селдан, жаладан,\nЗаҳар тил одамни қилгай чалажон.\nАқлинг етмас касбга қараб югурма,\nТешик жомга сув тўлдирай, деб юрма.\nБилимим мисоли гугурт бўлсайди,\nОдамлар кўнглида чироқ ёқсайди.\nАқли расо ўқийди, ақли расо бўлай, деб,\nАқли саёз ўқийди ўзни кўз-кўз қилай, деб.\n“Ҳимоя” пайтида ким жим ўтирди,\nЯширин овозда “ишин” битирди.\nИлмли одамлар оғир бўлади,\nИлмсиз одамлар олғир бўлади.\nМеваси мўл дарахт ерга эгилар,\nБилимдон одамлар элга эгилар.\nБировга ёздириб олим бўлганлар,\nОхири иймонсиз бўлиб ўлганлар.\nТусмоллаб деворга мих қоқилмайди,\nТажриба орттирган ҳеч қоқилмайди.\nНеки билдим – оловландим,\nНеки билмам – каловландим.\nШогирд устоз танлаганда эмас, устоз шогирд танлаганда ҳақиқий олим вояга етади. Кўпинча, шогирдлар устоз обрўси, мансабини кўзда тутиб, номи чиққан устоз этагига ёпишади. Аслида, билим йўналиши ҳақиқий устоз- шогирд алоқадорлигини белгилаши керак.\nИлмсизлар илмли одамларни ўз фойдасига ишлатишни билади.\nЗамон илмга тобеъ бўлса – эл яшнайди,\nИлм замонга тобеъ бўлса – қақшайди.\nИлмли одам билан бадавлат одам табиатида муштараклик бор – олимнинг илмга, бойнинг молу дунёга тўймаслигидир.\nИлмга йўл бермаслик – жаҳолатга қўл беришликдир.\nОлими эҳтиромсиз юртда одам эътиборсиздир.\nИлми бўлмай туриб улуғ саналган одам қордан ясалган қасрга ўхшайди: унинг шуҳрати қор умридай қисқа бўлади.\nИлмсизнинг бировга ақл ўргатиши, кўрнинг табиат рангларидан ваъз ўқишига ўхшайди.\nИлм шундай юкки, у қанчалик кўпайса, уни кўтариб юрган одамнинг қадам ташлаши шунчалик енгиллашиб боради.\nУмр бўйи бир мавзуни чайнаган олим янтоқдан бўлак ўт емайдиган туяга ўхшайди.\nИлмда бахиллик олимлар аҳиллигининг кушандасидир.\nОлимлари хор мамлакатнинг истиқболи бўлмайди.\nҚанча кўп ўқиганим сари билим дарёсига шўнғиб, ундан сузиб чиқиш мушкуллигидан шунчалик азобланаман.\nФайласуфлар руҳонийлар билан дунёвийлар орасида минг йиллардан буён совчилик қилиб келадилар.\nФайласуфлар борлиқ ҳақида қанчалик чуқур хаёлга толсалар, шунчалик борлиқда ўзларини йўқотадилар.\nОдамзод билим эгаллашда ишни ҳайратдан бошлаб, ғайратга етиб келган.\nИлмли – илдам, илмсиз имиллагандир.\nИлмли элнинг қўйнида дон бўлади.\nИлмсиз элнинг кўнглига қон тўлади.\nОдамлар ҳаётини кўкда қуёш, ерда олимлар ёритади.\nАдабий ижодга ихлосманд ўз фаолиятини таржимадан бошлагани маъқул: луғатлар титкилайди, сўз бойлиги ошади, яхши асар ёзиш йўл-йўриқлари бўйича тасаввури кенгаяди, диди шаклланади. Мабодо, мустақил ижод қилолмаган тақдирда ҳам, яхши танқидчи бўлиши мумкин.\nТеатр саҳнаси – инсон ҳаётининг тасвирий макети.\nҲар кимнинг ўз табиатига монанд фантазияси бўлади.\nВиждон билан асар ёзсанг, фикринг сени келажакка узатар,\nНима ёзсанг ҳақни ёзгин, тўрт кўз бўлиб ҳамма сени кузатар.\nЎз даврида мукофотлар олганлар,\nВақти келиб унутилиб қолгайлар.\nҚўғирчоқлар асли ўйинчоқ эрур,\nМаддоҳларнинг даъвати пўчоқ эрур.\nДарахтлар гулларини аямасдан тўкади, ҳосил учун яроғини олиб қолади. Дарахтчалик фаросати бўлмаган айрим адиблар барча яхши-ёмон сатрларидан “Танланган асарлар” битади. Қатор-қатор китоб ёзиб, сўнгра улардан танлагандан кўра, ўз вақтида танлаб ёзса бўлмасмикан?!\nҲамма одамларда кўз бор, қулоқ бор. Аммо рассом ва бастакорнинг кўзи ва қулоғи бошқалар қараб, қулоқ тутиб, лекин кўрмаган ва эшитмаган ранг ва оҳангларни идрок этади.\nКўп ёзишни эмас, хўп ёзишни машқ қилмоқ керак.\nДунёга икки юз, уч юзлаб романлар битган ёзувчилар бор, аммо Абдулла Қодирий иккита романи билан улардан устун туради.\nҲаётий асарнинг умри боқийдир.\nТаъма сиёҳи билан қоғоз қоралаган мунаққид ўзига макалатурадан кўйлак тиккан бўлади.\nМен тирик замондошларимдан эмас, илгари ўтиб кетган устозлар нигоҳи, келажак авлод танқидини ўйлаб қўлимга қалам оламан.\nБаъзи ижодкорларнинг асарини ўқинг-у, ўзларидан йироқ бўлинг.\nАвваллари буюк адибларнинг шоҳ асарлари “Танланган асарлар” шаклида нашр этиларди. Ҳозир адибларнинг ҳамма қораламалари тўпланиб “Танланган асарлар” тарзида нашр этилиши қоғоз нархининг кўтарилиб, китоб қадрининг пасайиб кетишига сабаб эмасмикин?\nБаъзи олти юз бетлик китобдан икки қатор халқ мақоли афзалдир.\nУруғ ерда унганидай, талант муҳитга боғлиқ бўлади.\nҚўймижоз шоирнинг ёзган шеърлари\n“Қўй”ларга маъқул-у, ёқмас шерларга.\nЯхши шоир ўқиган шеъри билан эмас, ўқилган шеърлари билан эътибор қозонади.\nКўп ёзиш эмас, хўп ёзиш талант белгиси.\n← Аввалги Аввалги Нодира Баротова (1969)\nКейинги → Кейинги: Гулистон Матёқубова (1948)


Тошкентдаги тунги клубда жанжал: қурбон ҳам бор\nШу вақт мобайнида улардан бири мастликда шўхлиқ қилишган ва кафе қўриқчиларининг эътирозига сабабчи бўлган. Натижада ўртада низо келиб чиққан.\nЖаҳонгир Ортиқхўжаев тунги клубдаги жанжалларни қандай ҳал қилмоқчи?\nшаҳар, «Сергели 8» мавзеида жойлашган «Утопия» тунги клубида муштлашув бўлгани ҳақида аввалроқ хабар қилинган эди. Тошкент шаҳар ҳокими Жаҳонгир Ортиқхўжаевнинг сайер қабули давомида бу муаммо ... қабул давомида «Янги Сергели» МФЙда яшовчи Мирсоли Ниёзов «Утопия» тунги клубининг иш фаолияти аҳолини безовта қилаётганини маълум қилди. ...\nтунги клубдаги навбатдаги муштлашув: қачон ва қаерда содир бўлган? (видео)\nтарқалди. Ҳодиса шу йилнинг 3 март куни Сергели туманидаги «Утопия» тунги клубида соат 2:00лар атрофида содир бўлгани айтилди. Бироқ, Тошкент ...\nТошкентдаги тунги клубда яна пичоқбозлик бўлди\nтуманидаги “ТЕТ-а-ТЕТ” тунги клубида 24 февраль куни соат 23:30 да пичоқбозлик содир бўлган. Оқибатда 5 киши оғир жароҳатланган, дея хабар берди Zed News телеграм канали. Ушбу ... шу кунда қамоққа олиш эҳтиёт чораси танланган. “ТЕТ-а-ТЕТ” тунги клубидаги пичоқбозлик сўнгги етти ой ичидаги иккинчи йирик қонли ...\nММА курашчиси: «тунги клубларни ёпиш керак»\nҳамда UFC чемпиони Ҳабиб Нурмагомедовнинг фикрича, Доғистондаги тунги клубларни ёпиш керак. Махачқалъада Росгвардия офицери ўлдирилганидан ... ўлдирилганидан сўнг у шу таклифни билдирди, дея ёзмоқда «Life». — тунги клубларни ёпиш керак деган таклифга тўлиқ қўшиламан. Юртдошларимга ...\nАҚШдаги тунги клубда 7 киши отиб ташланди\nКалифорния штатига қарашли Риверсайд шаҳридаги тунги клубга ҳужум уюштирилди, дея хабар беради «Haber7.com» сайти. Дастлабки маълумотларга кўра, «Севилла» тунги клубига уюштирилган қуролли ...\n«Қарама-қарши»: Бизга тунги клублар керакми? (видео)\nтелеканалида «Қарама-қарши» кўрсатуви эфирга узатилди. Кўрсатувда тунги клублар фаолияти таҳлил қилинди. Тошкент шаҳар давлат солиқ бошқармаси ... бўлими бошлиғи ўринбосари Нуриддин Эркабоевнинг айтишича, тунги клубларнинг тушуми таҳлил этилганда, амалдагисидан тўрт баробар камайтириб ...\nтунги клуб қотилларининг омбудсманига очиқ хат\nқандай тушунишини унинг маънавияти ҳал қилади. Сиз тарихда қоласиз. тунги клуб қотилларининг омбудсмени бўлиб. Энди дарсликларга «Никитанинг ... бор эдику! Озгина эътиборли бўлганингизда маънавиятчиларнинг «тунги клубларни ёпиш муаммо ечими эмас. Одамларнинг маънавиятини юксалтириш ...\nТошкентда тунги клублар яна одатдаги тартибда ишлай бошлади\nбир қатор тунги клублар одатдаги тартибда ишлай бошлаган. Бу ҳақда UzNews.uz» хабар бермоқда. Нашрнинг маълум қилишича, бир қатор кўнгилочар масканлар ... маълум қилишича, бир қатор кўнгилочар масканлар ва тунги клублар, жумладан «7 пятниц», «One More», «Шамбала» ва бошқалар соат ...\nДавлат солиқ қўмитаси: «тунги клублар катта миқдорда солиқдан қочмоқда»\nсолиқ қўмитаси Тошкентдаги тунги клублар катта миқдорда солиқдан қочганини эълон қилди. Қўмита хабарида айтилишича, тунги клубларнинг ҳаммаси ягона солиқ тўловчиси бўлиб, ...


ОАВ: ЕИ мамлакатлари АҚШ билан маълумотлар алмашинувига доир битимни тасдиқлашди\n16:00 / 08.07.2016\nЕвропа Иттифоқига аъзо мамлакатлар ҳукуматлари Қўшма Штатлар билан “ЕИ ва АҚШнинг махфий қалқони” номли маълумотлар алмашинуви тўғрисидаги битимни тасдиқлашди. Reuters агентлигининг хабар қилишича, у келаси ҳафтадаёқ кучга кириши мумкин.\nМаълумотларга кўра, 12 июль куни Еврокомиссия мазкур ҳужжатни расман тасдиқлайди. The New York Times газетаси икки томонлама тасдиқлаш жараёнининг 11 июлдан олдин амалга ошмаслиги ҳақида хабар берган эди, зеро шу куни АҚШ савдо вазири Пенни Прицкер Брюсселга ташриф буюради.\nМаълумотлар алмашинувига доир янги битимнинг кучга кириши, кутилганидек, америкалик ва европалик мутахассисларнинг энг йирик компаниялар томонидан океан орқали рақамли маълумот узатилишига оид мунозараларига нуқта қўяди. Ўтган йилнинг октябрь ойида Люксембургдаги Европа суди 2000 йилда тузилган аввалги битим европаликларнинг шахсий ҳаётини етарли даражада ҳимоя қилишни таъминламаслиги ҳақида қарор чиқарган эди. Австриялик шахсий маълумотлар ҳимояси учун курашувчи Макс Шремс бу ишда ташаббус кўрсатиб, суд жараёнини йўлга қўйган, у Facebook’нинг Америкадаги серверларига жўнатилаётган маълумотлар дахлсизлигига кафолат йўқлигидан шикоят қилган.


Шавкат Мирзиёев 2 октябрь куни Нукус шаҳридаги Опера ва бахшичилик мактаб-интернатини бориб кўрди.\nҚайд этилишича, Опера ва бахшичилик мактаб-интернати ўзига хос бахшичилик анъанасини давом эттириш, ёш авлодга етказишга хизмат қилади. Мазкур ихтисослаштирилган таълим маскани ўтган ойда ишга туширилди.\nМуассаса 150 ўринга мўлжалланган бўлиб, унга 9-синфни битирган иқтидорли ўқувчи ёшлар танлов асосида қабул қилинади. Ҳозирда 30 нафар ўғил-қиз ўқишни бошлади. Уларга таниқли санъат усталари ва педагоглар сабоқ бермоқда.\n«Бундай мактабларни ташкил этишимиздан асосий мақсад – тарихимизни, маданиятимизни чуқур ўрганиш, ўзлигимизни англаш. Бахшичилик – қорақалпоқ элининг улуғ анъанаси, уни ривожлантириш учун ҳамма шароитларни яратамиз», – деди Шавкат Мирзиёев.


Ҳурмат Шаропова2021-05-31T11:32:30+05:0031 May, 2021|“Йилнинг энг фаол журналисти – 2021”, Матбуот|\nЖамият ҳаётида фаол онахон\nТумандаги “Садир” МФЙ “Янгигул” қишлоғида истиқомат қилаётган, узоқ йиллар раҳбарлик лавозимида ишлаб, туманда маданий-маърифий соҳани ривожлантиришга муносиб ҳисса қўшган, бугунги кунда ҳам жамият ҳаётида фаол бўлган Саодат Иброҳимова билан суҳбатимиз қизғин кечди.\n— Ўрта мактабни тугатгач, Тошкент давлат педагогика институтида таҳсил олдим. Илк иш фаолиятимни ўзим сабоқ олган тумандаги 5-мактабда бошладим. Туманда ўтказиладиган тадбирларда фаоллигим сабаблими орадан кўп ўтмай мени район комсомол комитетининг (ҳозирги ёшлар иттифоқи) биринчи котиблигига ишга таклиф этишди. Тумандаги ёшларга 9 йил сардорлик қилдим. 27 йил давомида туман ҳокимлиги маданият бўлими мудираси, туман ҳокимлиги маданият ва спорт ишлари бўлими раҳбари вазифаларида ишладим. Жамоамиздаги аҳиллик, иноқлик, ҳамжиҳатлик иш жараёнида муваффақиятларга эришишимизда муҳим аҳамият касб этди. 2006-2007 йиллар якунида вилоятда туман, шаҳар маданият ва спорт ишлари бўлимлари ўртасида “Баҳолаш мезони” асосида ўтказилган кўрик-танловда жамоамиз биринчи ўринни эгаллади. 2009 йил 8 августда Қарши шаҳрида “Лапар ва ўлан ижросининг анъанавий республика кўрик танлови”да иштирок этган жамоамиз Маданият ва спорт ишлари вазирлигининг II даражали дипломи билан тақдирланди. Ҳаваскор ёшлардан ташкил этган “Жанона” рақс ансамблимиз ўша йили Республика ҳаваскорлар жамоаси фестивалида иштирок этиб, фахрий ёрлиқ билан тақдирланди. Эҳтимол, мен айтаётган ютуқлар жуда юқори даражада эмасдир, аммо чекка бир туманда истиқомат қилиб, фаолият кўрсатаётган ёшларга бу ютуқлар ғайрат-шижоат бахш этарди. Айниқса, муҳим саналарга бағишлаб ўтказиладиган байрам тадбирларида жамоамиздаги хушовоз хонандалар иштирокида концерт дастурлари тайёрлаб халқимизга хурсандчилик улашишдан ниҳоятда шод бўлардик. Пенсияда бўлсамда, қадрли жамоамдан ажралганим йўқ, уларга қўлимдан келганча маслаҳат бериб, ишларига кўмаклашиб келяпман, – дейди Саодат опа узоқ йиллик раҳбарлик фаолияти ҳақида сўзлар экан.\nСаодат опа нафақат жамоадошларига кўмаклашяпти, балки туманда ички туризмни ривожлантиришга ҳам ўз ҳиссасини қўшиб келяпти. У тумандаги нуроний отахон ва онахонларни саёҳат сафарларига олиб чиқишни ташкиллаштиришда фаоллик кўрсатяпти. Нуронийлар масканида турли тадбирлар ташкил этиб, ёшларни ватанпарварлик руҳида тарбиялашда жонбозлик кўрсатмокда.\nС.Иброҳимова нафақат фидойи раҳбар, балки севимли ёр, меҳрибон она бўлишдек бахтга муяссар бўлди. Турмуш ўртоғи Нарзулло Нарзиев билан уч нафар фарзандли бўлишди. Ҳаёт синовлардан иборат. Тўнғичи эндигина 6 ёшга тўлган аёл бахтига ғам соя солди. Тақдир экан.. бевақт ажал оила сардорини олиб кетди. У қизалоқларини қайнонаси кўмагида улғайтириб, ёлғизлик азобини, оилавий ҳаётдаги кемтикларни машаққатларни мустаҳкам иродаси билан енгиб ўтди. Касбига бўлган садоқати, эл-юрт хизматидек масъулиятли вазифа уни саодат манзили сари етаклади. Иродали аёл ҳаёт йўлидан дадил қадамлар билан одимлади. Бугун у беморлар дардига малҳам бўлаётган ҳамшира Моҳичеҳра, шифокор қизи Сарвиноз ,ёш авлодга таълим-тарбия бераётган, Меҳринисоси билан ҳар қанча фахрланса арзийди. Фарзандлари камолини кўрган онахон бугун неваралар тарбиясига алоҳида эътибор қаратяпти. 2017 йилда Умра зиёратида бўлиб қайтган Саодат опа ҳожи она деган номга муносиб тарзда маҳалла ёшларини ҳам саодатли йўлдан сари етаклаб, улар тарбиясига масъулият билан ёндошмоқда.\nҲаётини эл-юрт хизматига бағишлаган, ҳалол меҳнати билан жамиятимиз тараққиётига ҳисса қўшган юртдошларимиздан бир гуруҳи Ватан мустақиллигининг 29 йиллиги арафасида “Меҳнат фахрийси” кўкрак нишони билан тақдирланди. Улар орасида Саодат опа Иброҳимованинг борлиги дўсту биродарларини жуда қувонтирди. Учинчи даражали “Меҳнат фахрийси”кўкрак нишони соҳиби булган Саодат Иброҳимовани нишондорлик билан муборакбод этар эканмиз , опа шундай деди:\n—Мамлакатимизда нуронийларга кўрсатилаётган бундай эътибор биз фахрийларни жамият ҳаётида янада фол бўлишга ундаб, масъулиятимизни яна оширди. Туманимиз равнақи, ёш авлод тарбияси йулида ҳамиша бор куч-ғайратимизни бахш этамиз. Ёшларни порлоқ келажак сари чорлаётган, нуронийларини эъзозлаётган она юртга кўз тегмасин. Тинчлик осойишталик ҳамиша барқарор бўлсин.\n(“Пешкў овози” газетаси, 2020 йил 30 сентябрь № 35-36-қўшсонида)


Хоразмда 14 кишида коронавирус аниқлангани беркитиляптими? | Qalampir.uz\nХоразмда 14 кишида коронавирус аниқлангани беркитиляптими?\nЖамият\t04 Июнь 15:52 9169\nИжтимоий тармоқларда Хоразм вилоятида 14 нафар одамда коронавирус аниқлангани ва бу Соғлиқни сақлаш вазирлиги ҳисоботида акс этмагани борасида хабар тарқалди. Шу муносабат билан вазирлик расмий баёнот билан чиқди.\n"Ижтимоий тармоқларда Хоразм вилоятида 4 июнь куни 14 кишида коронавирус инфекцияси аниқлангани, лекин бу маълумот Соғлиқни сақлаш вазирлиги ҳисоботида акс этмаганига оид хабарлар тарқалди. Рўйхатдаги 14 кишига оид маълумотлар батафсил келтирилиши билан бирга маълумот муҳрланган ҳамда масъул шахс томонидан имзоланган. Шу масала бўйича қуйидагиларни маълум қиламиз:\nБир нарсани унутмаслигимиз шарт – бир марта мусбат натижа олингани Cовид-19 коронавирус инфекциясига оид якуний хулоса бермайди. Мусбат натижали таҳлиллар СEОМ вирусология лабораторияларида қайта текширувдан ўтказилади ва фақат шундан кейингина узил-кесил ташхис қўйилади.\nХоразмдаги ҳолатга келсак, бу фақат дастлабки натижалар бўлиб, рўйхатдаги шахсларнинг инфекцияга чалинганини англатмайди. Таҳлиллар албатта қайта текширилиши лозим ва бу ҳолат бўйича расмий маълумот берилади.\nФурсатдан фойдаланиб, тасдиқланмаган ва фуқаролар шахсига оид маълумотларни тарқатиш жиноий жавобгарликка тортилишини эслатиб ўтмоқчиман.\nШунингдек, қайта текширув усули соғайган деб ҳисобланган беморларга нисбатан ҳам қўлланилади. Яъни 14 кунлик тиббий кузатув ва даволаниш якунига кўра илк текширувда вирус аниқланмаган тақдирда ҳам биз яна бир марта таҳлил оламиз ва қайта текширамиз. Шундан кейингина бемор бутунлай соғайгани ҳақида хулоса берамиз.\nСоғлиқни сақлаш вазирлиги бу касалликка оид барча маълумотларни кун давомида узлуксиз янгилаб бормоқда ва ҳаммаси шаффоф тарзда эълон қилинмоқда. Фуқароларимиздан фақат расмий маълумотларга таянишларини сўраб қоламиз", дейилади баёнотда\nХоразм Соғлиқни сақлаш вазирлиги расмий баёнот\n29 Сентябрь 23:51 20350\n29 Сентябрь 12:39 18614\n29 Сентябрь 20:22 17615\n01 Октябрь 09:06 17056


Нурмат Отабеков: «Тўрт ой нималарни гапириб берган бўлсам, барчасини ўзимда кузатдим» - Zamin.uz\n17:17 / 08.09.2020\nНурмат Отабеков: «Тўрт ой нималарни гапириб берган бўлсам, барчасини ўзимда кузатдим»\nЎзбекистон бош давлат санитария инспектори, Вазирлар Маҳкамаси ҳузуридаги Санитария-эпидемиологик назорат давлат инспекцияси бошлиғи Нурмат Отабеков коронавирусдан даволаниб чиққанидан сўнг ўзида кечган ҳолатлар ҳақида «Шифобахшуз» Telegram каналига маълум қилди.\nЭслатиб ўтамиз, июль ойи охирида Республика махсус комиссияси ва Коронавирусга қарши кураш штаби аъзоси Нурмат Отабековда коронавирус аниқланган эди. Профессор Нурмат Отабековнинг маълум қилишича, у тана ҳароратини кўтарилиши белгилари билан шифохонага ётқизилган.\n«Мен коронавирусга чалинганлигимни 28 июль куни билдим. Икки маротаба лаборатория текшируви мусбат натижа берди. Дастлабки саккиз кун давомида менда жиддий клиник белгилар кузатилгани йўқ. Бироқ шифохонага ётганимнинг саккизинчи кунидан бошлаб пневмония белгилари кузатила бошланди ва олти кун давомида нафас етишмовчилиги билан боғлиқ клиник белгилари кузатилди. Рентген ва мультиспирал компьютер томография текширувлари ўпкамнинг 50 фоизида яллиғланиш борлигини кўрсатди. Касалликнинг 14-15 кунларига бориб ҳид ва таъм билиш белгиларининг йўқолиши намоён бўла бошлади. Айниқса, аччиқни сезиш кескин камайганини сездим. Лекин туз ва ширинликни таъмини сезиш имконияти сақланиб қолди», – деди профессор.\nСуҳбат давомида Бош давлат санитария инспектори касалликнинг клиник белгиларининг барчасини ўзида кузатилганини айтиб ўтди.\n«Шифохонада 21 кун даволаниш баробарида, ўтган тўрт ой давомида касалликнинг клиник белгилари бўйича нималарни аҳолига гапириб берган бўлсам, барчасини ўзимда кузатдим. Ҳолсизланиш, терлаш, тана ҳароратининг кўтарилиши, ҳид ва таъм билишнинг пасайиши, нафас олишдаги муаммолар, ичак фаолиятининг бузилиши кабиларнинг барчасини ўзимда кузатдим. Менда шунақанги тушунча пайдо бўлдики, Жаҳон соғлиқни сақлаш ташкилоти касаллик ташхиси, даволаш усуллари ва профилактикаси бўйича берган тавсияларининг ҳаммаси ўринли ва асосланган», – деди Санитария-эпидемиологик назорат давлат инспекцияси бошлиғи.\nМаълумот учун, Бош давлат санитария инспектори Нурмат Отабеков 2020 йилнинг 23 июль куни Ўзбекистон Президенти томонидан имзоланган «Коронавирус пандемиясига қарши курашишда фидойилик кўрсатган юртдошларимиздан бир гуруҳини мукофотлаш тўғрисида»ги фармонга кўра, «Фидокорона хизматлари учун» ордени билан тақдирланган. “Замин” янгиликларини “Telegram”да кузатиб боринг\nНурмат Отабеков коронавирусга чалинган. У ўз ҳолати ҳақида хабар берди\n29-07-2020, 22:30, Жамият\nКоронавирус юқтирганларнинг 2 нафари ўта оғир аҳволда қолмоқда\n17-04-2020, 13:13, Жамият\nНурмат Отабеков: «Клиник белгилар 95-97 фоиз ҳолатда 10-12 кундан кейин пайдо бўляпти»\n5-04-2020, 16:56, Жамият\n7 нафар беморнинг аҳволи оғир - Бош санитария инспектори\n5-04-2020, 12:50, Жамият\nРасмий баёнот: 15 беморда ўпка яллиғланиши белгилари кузатиляпти, 7 нафарининг аҳволи оғир\n27-03-2020, 13:12, Жамият\nКарантинга олинган фуқароларнинг салкам 7 минг нафарига жавоб берилди - Нурмат Отабеков\n20-03-2020, 12:54, Жамият\nБугун, 19:28, Ҳаёт тарзи\nҚарз учун қора “тулпор” хатланди\nМИБ фаолиятидан: ходимлар ишга тикланди


Бангкокдаги портлаш бўйича асосий гумондор қўлга олинди\n16:13 / 01.09.2015\nТалинад ҳукумати Бангкокдаги портлашда асосий гумондор бўлган чет эл фуқаросини қўлга олди, дея хабар берди ВВС мамлакат бош вазири Прают Чан-Оча маълумотига асосланган ҳолда.\nПортлашдаги асосий гумондор Таиланднинг Камбожа билан чегарадош Сакэу провинциясида ҳибсга олинди.\n29 август куни яна бир хориж фуқароси портлашда алоқадорликда гумон қилиниб қўлга олинган эди. Унинг яшаш манзили тинтув қилинганида, портловчи моддалар тайёрлашга оид қўлланма ҳамда 10та сохта паспорт ҳам топилган эди.\nЭслатиб ўтамиз, портлаш 17 август куни Бангкокнинг савдо-сотиқ ва сайёҳлик марказида содир бўлган эди. Қўлбола радиобошқарувли портловчи модда Хитой, Сингапур ва тайванлик сайёҳлар гавжум бўлган тўрт бошли фил кўринишидаги Эраван илоҳи яқинида ҳаракатга келтирилган эди.


Буюм бозорлари, ресторанлар ва чегаралар очилмоқда: 15 июндан нималарга рухсат берилди?- Kruz.uz\nБуюм бозорлари, ресторанлар ва чегаралар очилмоқда: 15 июндан нималарга рухсат берилди?\n13:37, 15.06.2020 3043 0 Жамият\n15 июнь, душанба кунидан бошлаб Ўзбекистоннинг аксарият ҳудудларида карантин чекловлари бўйича сезиларли ўзгаришлар кузатилади.\nБугундан бошлаб «яшил» ва «сариқ» ҳудудларда кафе ва ресторанлар, хусусий боғчалар, буюм бозорлари қайтадан очилади; ҳудудлараро автобус қатновлари тикланади.\nБундан ташқари, эпидемиологик вазият барқарор давлатлар билан авиақатновларни қайта йўлга қўйиш бошланади.\nУч ойлик тақиқдан сўнг, 15 июндан Ўзбекистон фуқароларига ўқиш ва меҳнат фаолиятини давом эттириш учун хорижга чиқишга рухсат берилди.\n6та тоифадаги фуқароларга Ўзбекистонни тарк этишдан ташқари, ватанга қайтиб киришга ҳам рухсат берилди. Жумладан, энди даволаниш мақсадида хорижга бориб келиш мумкин. Чет элда яқин қариндошлари ёки оғир касал қариндош-уруғлари бор шахсларга ҳам чегаралар очилди.\nKun.uz 15 июндан бошлаб рухсат этилган фаолият турлари ва уларга қўйилган талабларни эслатиб ўтади.\nУмумий овқатланиш объектлари:\nфаолиятини 8:00дан 23:00га қадар ташкил этиш;\nбиноларни доимий равишда дезинфекция қилиш, уларга кириш-чиқиш жойларини пирометрлар, антисептик воситалар ва дезинфекцион «тўшак»лар билан жиҳозлаш;\nтана ҳарорати 37С ва ундан юқори бўлган ёки инфекция аломатлари мавжуд бўлган ходим ва тарбияланувчиларнинг машғулотларга киритмаслик чораларини кўриш талаб этилади.\nДавлат боғчалари 1 августдан фаолият бошлайди.\nдоимий равишда дезинфекция қилиниши, уларнинг кириш-чиқиш жойларини пирометрлар, антисептик воситалар ва дезинфекцион «тўшак»лар билан жиҳозланиши,\nсотувчилар ва харидорлар тиббий ниқоб ва тиббий қўлқоплардан фойдаланиши, ижтимоий масофани сақлаши,\nҳар бир фуқаронинг тана ҳароратини ўлчаб, 37С ва ундан юқори бўлган, инфекция аломатлари мавжуд бўлган ҳолатда ҳамда тиббий ниқобда бўлмаган ҳолларда буюм бозорлари ҳудудига киритмаслик чораларини кўриш талаб этилади.\n«Қизил» бўлмаган ҳудудлар ўртасида автобус қатновлари:\nҳайдовчиларни тиббий қўлқоп ва тиббий ниқоблар билан таъминлаш ҳамда уларнинг мунтазам равишда ўз вақтида алмаштириб борилиши чораларини кўриш талаб этилади.\nПоезд қатновлари қамрови кенгаяди\nТошкент-Самарқанд-Тошкент йўналиши бўйича «Афросиёб» поездлари ҳаракати тикланади. Бундан ташқари, қуйидаги рейсларга рухсат берилди:\n18 майдан бошлаб, Тошкент шаҳридан Навоий, Бухоро ва Қарши шаҳарларига «Афросиёб» поезди, Фарғона водийсига темир йўл қатнови (бориш ва қайтиш) қайта йўлга қўйилган эди.\nЭндиликда автотранспорт воситаларида ёлғиз ҳаракатланаётган ҳайдовчига тиббий ниқобдан фойдаланмасликка рухсат берилди.\nЭпидемиологик вазият барқарор давлатлар билан авиақатновларни тиклашга рухсат берилди\nЎзбекистон Республикасида доимий рўйхатдан ўтган хорижий давлат фуқаролари, доимий яшовчи фуқаролиги бўлмаган шахслар, шунингдек, хорижий давлатда доимий рўйхатдан ўтган Ўзбекистон Республикаси фуқаролари;\nхорижий давлатлар дипломатик ваколатхоналари ва консуллик муассасалари сўровларига асосан Ўзбекистон Республикаси орқали бошқа давлатларга олиб ўтилаётган (транзит ҳаракатланаётган) шахслар.\nБундан ташқари, ўқиш ва меҳнат фаолиятини давом эттириш учун фуқароларга Ўзбекистон Республикасидан чиқишга рухсат берилди.\nХалқаро авиарейслар уч тоифага ажратилади\n«Яшил»: Эпидемиологик вазият барқарор давлатлардан келганлар карантинга олинмайди. Булар — Япония, Жанубий Корея, Хитой, Исроил.\n«Сариқ»: Коронавирус аниқланиши камайган давлатлардан келганлар 14 кун уй карантинига олинади. Булар — Европа Иттифоқи, Малайзия, Таиланд, Сингапур.\n«Қизил»: Коронавирус камаймаётган давлатлардан эвакуация рейсларида келганлар 14 кун карантин марказида сақланади. Булар — Россия ва бошқа МДҲ давлатлари, Туркия, БАА, Эрон, Афғонистон.\nВазият барқарор ёки яхшиланаётган давлатларда рейс кунигача узлуксиз 14 кундан кам бўлган, шунингдек, «қизил» давлатлардан транзит орқали келаётган шахсларга Ўзбекистонга келиш учун авиачипталар сотилмайди.\nЭнди карантин харажатини карантин талабларини бузган қоплайди\n«Карантин чекловлари шароитида фаолият юритишига рухсат берилган тадбиркорлик субъектларига (қурилиш, умумий овқатланиш, хизмат кўрсатиш объектлари ва б.) тегишли объектларда белгиланган санитария-гигиена талабларига риоя этмаслик оқибатида коронавирус инфекцияси аниқланган тақдирда ушбу объектларни ва шахсларни карантинга олиш ҳамда сақлаш билан боғлиқ харажатлар мазкур субъектлар ҳисобидан қопланиши белгиланди», дея эълон қилди Республика махсус комиссияси.\nКарантин 1 августгача узайтирилди. Шу жумладан, ҳудудларни уч тоифага ажратиш амалиёти ҳам. Жамоат жойларида ниқоб ва антисептикдан фойдаланилиши бўйича назорат кучайтирилади.


Остона Душанбега ёрдам қўлини чўзмоқчи\nҚозоғистон ва Қирғизистон Тожикистондаги энергетика тақчиллиги муаммосини ҳал қилишда кўмаклашиш ниятида. Бу борада Қозоғистон табиатни муҳофаза қилиш вазирлиги расмийси Анатолий Дерновой маълум қилди.\nТожикистондаги энергетика тақчиллиги муаммосини биргаликда ҳал этиш масаласи 23 ноябр куни Қозоғистон ва Тожикистон давлатлараро комиссиясининг Душанбе шаҳрида бўлиб ўтган навбатдаги йиғинида кўриб чиқилди.\nҚозоғистон табиатни муҳофаза қилиш вазирлиги расмийси Анатолий Дерневойнинг Озодлик мухбирига маълум қилишича, томонлар Хўжанд-Дашка-Кемин-Олмаота 500 волтли электр узатиш тармоғини қуришга оид лойиҳани муҳокама қилган.\n- Бу лойиҳа уччала давлат – Қозоғистон, Қирғизистон ва Тожикистон ташаббуси билан амалга оширилади. Мазкур лойиҳа Тожикистон учун ўта аҳамиятли бўлиб, Қозоғистон ва Қирғизистондан электр узатиб туриш имконини беради. Олмаота-Хўжанд янги электр тармоғининг қурилиши уччала мамлакат давлат раҳбарлари томондан ўрганилиши ва бу борада бир қарорга келишилиши лозим, - деди қозоқ расмийси Анатолий Дерновой.\nДушанбе шаҳрида бир кун давом этган Қозоғистон ва Тожикистон давлатлараро комиссиясининг қозоқ делегациясига раҳбарлик қилган Анатолий Дерновой Тожикистонга тегишли юк вагонларининг Ўзбекистон темир йўллари орқали транзит қилиш масаласига ҳам тўхталиб, “бу масала Европада хавфсизлик ва ҳамкорлик ташкилоти фаолияти доирасида муҳокама қилиниши”ни қистириб ўтди.\nЭслатсак, Тожикистон шўролар замонидан 2009 йилга қадар электрга бўлган эҳтиёжини қўшниси Ўзбекистондан олинадиган электр ҳисобига қондирарди.\nБироқ 2009 йил 1 декабрида Ўзбекистон Марказий Осиё ягона энерготизимидан чиқиб кетганидан сўнг Тожикистон энергетик инқирозга юз тутди.\nМамлакатда куз бошидан эрта баҳорга қадар электрга кучайтирилган тартибда чеклов ўрнатилади ва афтидан бу йил ҳам бу ҳолат давом этадиган кўринади.\n“Барқи тожик” очиқ ҳиссадорлик ширкати тарқатган маълумотларга кўра, шу йил 1 ноябридан эътиборан республика барча ҳудудларида электрга чеклов белгиланган.\nМазкур идора расмийси Нозиржон Ёдгорийнинг айтишича, шу кунда аҳоли бир кеча-кундузда 10 соат электр билан таъминланмоқда экан.\nАммо республика чекка қишлоқларида яшаётган аҳоли бир кеча-кундузда атиги 2 соат электр берилаётганидан шикоят қилади.\n- Бир кунда икки соат свет бераяпти. Баъзи пайтларда шуни ҳам беришмайди. Ҳозирдан совуқ тушиб қолган. Қишлоқ жойларда ёш болали оилаларга роса қийин бўлаяпти. Эртага қишда нима қиламиз - билмаймиз, ҳаммада ҳам етарли заҳира йўқ. Чой қайнатиш учун газ балон сотиб олардик, бу йилдан у ҳам қиммат бўлибди. Шароит кўтармаяпти, - дейди Рудакий туманининг Алибой қишлоғида яшовчи Садоратхон.\nШу ўринда айтиб ўтсак, Ўзбекистондан импорт қилинадиган табиий газ ҳажми камлиги боис у мамлакат саноат корхоналарига тақсимлаб берилади. Табиий газдан анчадан буён бенасиб бўлган оддий аҳоли эса хориждан импорт қилинувчи суюлтирилган газни сотиб олади.\nТожикистон олиб келинаётган суюлтирилган газнинг 97 фоизи Қозоғистонга тегишлидир.\n23 ноябр куни давлатлараро комиссия йиғинида Тожикистон томони Қозоғистон томонидан ташқарига экспорт қилинадиган суюлтирилган газ учун янгитдан белгиланган давлат солиғини бекор қилишини сўраган.\nМаълумотларга кўра, Тожикистон томони бу талабига ҳозирча жавоб олгани йўқ.


O‘zLiDeP депутати ўқувчилар учун стипендия жорий қилди (+ВИДЕО) | O'zLiDeP\nНаманган вилоятининг Уйчи туманидаги “Ғайрат” МФЙда O‘zLiDePдан Халқ депутатлари туман Кенгаши депутатлигига сайланган Адиба Хожимирзаева аҳоли билан мулоқот қилди.\nМулоқотда маҳаллада мавжуд электр энергияси ва иш билан таъминлаш муаммоси, симёғочлар ҳамда йўлларнинг таъмирталаблиги кенг муҳокама қилинди.\nХусусан, депутат туманнинг “Серқуёш” маҳалласида яшовчи жисмоний имконияти чекланган аёл Ш.Рўзибоевани иш билан таъминлашда амалий ёрдам берди. Адиба аёлга ўзи раҳбарлик қилаётган хусусий корхонасига ишга жойлаштирди. Энди Рўзибоева уйда ўтирган ҳолда чеварчилиги билан шуғулланиб, корхонага ёрдам беради.\nШунингдек, депутат ўқувчиларни илмга қизиқтириш мақсадида тумандаги мактабда “Депутатлик степендияси”ни жорий қилди ва уч нафар ўқувчига стипендия ҳамда уларнинг ота-оналарига ташаккурномалар топширди.\nДепутат учрашувда кўтарилган масала ва муаммолар юзасидан тегишли ташкилотларга депутатлик сўрови юборишини маълум қилди.


Қозоғистон терроризм ва экстремизм учун жавобгарликни кучайтиради\n17:28 / 19.07.2016\nТерроризм ва экстремизм учун жавобгарликни кучайтиришни кўзда тутувчи қонун лойиҳаси Қозоғистон ҳукумати муҳокамасига киритилган. Бу ҳақда, Республика миллий хавфсизлик қўмитаси раҳбари Владимир Жумаканов маълум қилган.\nМХҚ раҳбарининг қайд этишича, қонун лойиҳасида "экстремизм ва терроризм жиноятлари учун қамоқ жазоси муддатини узайтириш", ҳамда "айни жиноятларни содир этганларнинг мол-мулкини мусодара қилиш" чораси шарт қилиб белгиланган.\nШу билан бирга, мамлакатдаги қурол-яроғлар айланмаси устидан назорат кучайтирилади.\nХусусан, "ички ишлар органлари бўлимларига, қурол-яроғлар, ўқ-дори ва портловчи моддалар сақланадиган иншоотларни назорат ва текширишларига оид мажбурият юкланади. Шу каби бино ва иншоотларни қўриқлаш билан шуғулланадиган ташкилотларга қўйиладиган талаблар кучайтирилади".\nҚозоғистон терроризм қонун экстремизм